Q=8	C=2	SS=2	LS=5	PS=0	DC=0	LC=0	SD=0	BS=0	G0=23	G1=20	G2=15	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Ниуе Норвеч Понапе Раратонга Самоа Сејшел креолу Соломон Адалары пиҹини Таити Тонга Увеа Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара батак (каро) батак (тоба) бауле башгырд биак бикол бислама болгар варај венда га газах ган гарифуна гуарани гуахиро гырғыз дигорон дреһу дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда монгол нага-куки-чин (һакһа) науатл (Хуастека) науатл (Шимали Пуебла) науатл (Ҝерерро) нгангела ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сарамаккан свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тзелтал тив тигре ток-писин тохолабал тсонга тумбука түрк умбунду уруунд урһобо фарс фин фон франсыз хорват чех чибемба чинјанја читонга читонга (Малави) чичева чокве чол чуваш шона јао јапон јоруба јунан ҝүрҹү Һаити креолу һауса һилигајнон һинд әрәб\nБүтүн дүнјада милјонларла инсан Милад бајрамыны Иса Мәсиһин доғум ҝүнү олараг гејд едир. Ҝөрәсән, Мәсиһин биринҹи әсрдә јашајан давамчылары Милад бајрамыны гејд едирдиләр? Бәс Мүгәддәс Китабда доғум ҝүнләри илә бағлы нә дејилир? Бу суалларын ҹавабы бизә Милад бајрамыны гејд етмәјин дүзҝүн олуб-олмадығыны анламаға көмәк едәҹәк.\nИлк нөвбәдә, Мүгәддәс Китабда Иса Мәсиһин, јахуд башга бир мөмин инсанын доғум ҝүнүнү гејд етмәси барәдә һеч нә јазылмајыб. Орада ҹәми ики нәфәрин ад ҝүнү барәсиндә сөз ачылыр. Онларын һеч бири Јеһова Аллаһа ибадәт етмирди вә һәр ики шәнлик мәнфи һадисәләрлә јадда галыб (Јарадылыш 40:20; Марк 6:21). Бир енсиклопедијаја әсасән, Иса Мәсиһин илк давамчылары «бүтпәрәстләрин доғум ҝүнүнү гејд етмәк әнәнәсини» гәбул етмирдиләр («Енҹјҹлопæдиа Британниҹа»).\nИса Мәсиһ һансы тарихдә анадан олуб?\nМүгәддәс Китабда Иса Мәсиһин дәгиг доғум тарихи јазылмајыб. Мак-Клинток вә Стронгун енсиклопедијасында дејилир ки, «Иса Мәсиһин һансы ҝүн доғулдуғуну нә Инҹилә, нә дә башга бир мәнбәјә әсасән тәјин етмәк мүмкүн дејил». Мәсиһ доғум ҝүнүнүн гејд олунмасыны истәсә иди, сөзсүз ки, һәмин тарихи давамчыларына билдирәрди.\nБундан әлавә, Мүгәддәс Китабын һеч бир јериндә Иса Мәсиһин, јахуд давамчыларынын Милад бајрамыны кечирдији дејилмир. «Јени католик енсиклопедијасы»нда јазылыб ки, Миладын гејд олунмасына илк дәфә «“Филокалусун хронографы”нда, ерамызын 336-ҹы илинә аид олан Рома тәгвиминдә» раст ҝәлинир. Ајдындыр ки, бу, Мүгәддәс Китабын тамамланмасындан вә Иса Мәсиһин јер үзүндә јашамасындан әсрләр сонра баш вериб. Мак-Клинток вә Стронгун гејдләринә әсасән, «Милад нә Аллаһын тәсис етдији бајрамдыр, нә дә көкү Инҹилә дајаныр» *.\nИса Мәсиһ давамчыларына һансы мәрасими гејд етмәји бујурмушду?\nДаһи мүәллим Иса Мәсиһ давамчыларынын нә етмәли олдугларына даир ајдын ҝөстәришләр верирди вә бунлар Мүгәддәс Китабда гәләмә алыныб. Лакин Милад бајрамыны гејд етмәк бу ҝөстәришләрин һеч биринә дахил дејилди. Мүәллим шаҝирдләринин онун ҝөстәришләринә табе олмасыны истәдији кими, Иса Мәсиһ дә давамчыларынын Мүгәддәс Китабда јазыланлардан кәнара чыхмамасыны истәјирди (1 Коринфлиләрә 4:6).\nИса Мәсиһин илк давамчылары ваҹиб бир мәрасими гејд едирдиләр. Бу онун өлүмүнү анма мәрасими иди. Мәрасимин нә вахт вә неҹә гејд олунмасы илә бағлы Мәсиһ шәхсән өзү ҝөстәриш вермишди. Онун вердији конкрет ҝөстәришләр, һәмчинин дәгиг өлүм тарихи Мүгәддәс Китабда гәләмә алыныб (Лука 22:19; 1 Коринфлиләрә 11:25).\nҜөрдүјүмүз кими, Милад Мәсиһин доғум ҝүнүнүн гејд олунмасы бајрамыдыр. Исанын илк давамчылары исә бүтпәрәстләрин бу әнәнәсини гејд етмирди. Һәмчинин вурғуландығы кими, Мүгәддәс Китабын һеч бир јериндә Иса Мәсиһин, јахуд башга биринин Милад бајрамыны кечирдији јазылмајыб. Одур ки, Аллаһын бүтүн дүнјада милјонларла хидмәтчиси бу фактлары нәзәрә алараг Милады гејд етмәји дүзҝүн һесаб етмир.\n^ абз. 6 Милад бајрамынын адәт-әнәнәләринин мәншәји илә бағлы әлавә мәлумат алмаг үчүн «Ҝөзәтчи гүлләси»нин 2014-ҹү ил 1 декабр сајында дәрҹ олунан «Охуҹуларымыз сорушур... Милад бајрамы һаггында нәләри билирсиниз?» адлы мәгаләјә (рус.) бахын. Мәгаләни һәмчинин www.jw.org сајтындан охуја биләрсиниз.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ Ән дәјәрли һәдијјә\nҜӨЗӘТЧИ ГҮЛЛӘСИ Ән дәјәрли һәдијјә


Q=10	C=0	SS=0	LS=5	PS=5	DC=0	LC=0	SD=0	BS=1	G0=13	G1=12	G2=6	DLID=az_RU	BODY=Әриһа шәһәри чох аз вахт әрзиндә мүһасирәдә галдыгдан сонра әлә кечди | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Нидерланд Норвеч Самоа Соломон Адалары пиҹини Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја латыш луганда малагаси малај малајалам маратһ мајја маҹар михе монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nГәдим Әриһа шәһәринин узун мүддәт мүһасирәдә галмадан зәбт олундуғуна һансы сүбут вар?\nЈушә 6:10—15, 20 ајәләринә әсасән, Исраил гошунлары алты ҝүн ҝүндә бир дәфә Әриһа әтрафында дөврә вурмушдулар. Анҹаг једдинҹи ҝүн шәһәрин әтрафында једди дәфә дөврә вурмушдулар вә Аллаһ Әриһанын нәһәнҝ диварларыны јерлә јексан етмишди. Онда исраиллиләр шәһәрә дахил олуб ону әлә кечирмишдиләр. Беләликлә, Аллаһын Кәламы Әриһанын гыса мүддәт мүһасирәдә олдуғуну дејир. Бәс археоложи газынтылар буну тәсдиг едир?\nГәдим заманларда, адәтән, һүҹум едән гошун гала шәһәри мүһасирәдә сахлајырды. Мүһасирәнин нә гәдәр сүрмәсиндән асылы олмајараг, галибләр шәһәрин вар-дөвләтини, олан-галан азугәсини талан едирдиләр. Лакин археологлар Әриһанын харабалыгларында бөјүк әрзаг еһтијатлары тапмышдылар. «Мүгәддәс Китабын археоложи иҹмалы»нда бунунла бағлы дејилир: «Харабалыгда ҝил габлардан башга ән чох тапылан шеј тахыл иди... Бу, Фәләстин археолоҝија тарихиндә надир бир һалдыр. Бир-ики күпүн тапылмасы мүмкүн иди, амма бу гәдәр чохлу тахылын тапылмасы истисна һалдыр».\nМүгәддәс Јазылара әсасән, исраиллиләрин Әриһа шәһәриндә олан тахылы талан етмәмәсинин сәбәби вар иди. Буну Јеһова онлара бујурмушду (Јуш. 6:17, 18). Исраиллиләр баһар фәслиндә, бичиндән дәрһал сонра һүҹум етмишдиләр. Буна ҝөрә дә шәһәрдә тахыл еһтијаты бол иди (Јуш. 3:15—17; 5:10). Әриһада чохлу тахылын галмасы ҝөстәрир ки, мүһасирә Мүгәддәс Китабда дејилдији кими, гыса мүддәт давам етмишди.\nОхуҹуларын суаллары, нојабр 2015


Q=12	C=6	SS=6	LS=0	PS=12	DC=0	LC=0	SD=0	BS=1	G0=14	G1=11	G2=5	DLID=az_RU	BODY=Зәбур 84 | Онлајн Мүгәддәс Китаб | Јени дүнја тәрҹүмәси\nАллаһын мәскәнинин һәсрәтиндә\nГушлар белә гурбанҝаһында мәскән тапыр (3)\nСәнин һәјәтиндә кечән бир ҝүн (10)\nАллаһ ҝүнәшимдир, сипәримдир (11)\nДирижора. Ҝиттит* үчүн. Гарун оғулларынын мәзмуру.+ 84 Еј ордулар Аллаһы Јеһова,Әзәмәтли мәскәнин неҹә дә ҝөзәлдир!+ 2 Бүтүн варлығымЈеһованын һәјәтләринин һәсрәтиндәдир,+Һәсрәтдән саралыб-солмушам. Үрәјим, вүҹудум вар олан Аллаһа севинҹ сәдалары уҹалдыр. 3 Еј ордулар Аллаһы Јеһова, еј Падшаһым, Аллаһым,Сәнин мөһтәшәм гурбанҝаһынын јанындаГушлар белә, мәскән тапыр,Гарангушлар јува гурур,Балаларыны орада бәсләјир. 4 Нә хошбәхтдир евиндә јашајанлар!+ Һеј Сәнә алгыш дејирләр.+ (Селаһ) 5 Сәндән гүввәт алан инсан,+Евинә ҝедән јоллара көнүл бағлајан инсан нә хошбәхтдир! 6 Бака дәрәсиндән кечәндә,Ораны чешмәли бир мәкана дөндәрир,Илк јағыш да ораны бәрәкәтлә өртүр*. 7 Онлар јеридикҹә ҝүҹләри артар,+Һәр бири Сиона, Аллаһын һүзуруна ҝәләр. 8 Еј ордулар Аллаһы Јеһова, нә олар, дуамы ешит,Динлә, еј Јагубун Аллаһы. (Селаһ) 9 Мәсһ етдијинин үзүнә бах,+Бах, еј сипәримиз,+ еј Аллаһымыз*. 10 Сәнин һәјәтиндә кечән бир ҝүнү, өзҝә јердә кечирдијим мин ҝүнә дәјишмәрәм.+ Аллаһын евинин кандарында дурмагШәр адамын чадырында јашамагдан гат-гат јахшыдыр. 11 Јеһова Аллаһ ҝүнәшимдир,+ сипәримдир,+О лүтф ҝөстәрәр вә шан-шөһрәт бәхш едәр. Камиллик јолунда јеријәнләрдәнЈеһова јахшылығыны әсирҝәмәз.+ 12 Еј ордулар Аллаһы Јеһова,Нә хошбәхтдир Сәнә ҝүвәнән адам!+\n^ Диҝәр вариант: устад бәрәкәтә бүрүнүр.\n^ Диҝәр вариант: сипәримизә бах, еј Аллаһ.


Q=15	C=5	SS=0	LS=5	PS=5	DC=0	LC=0	SD=0	BS=1	G0=14	G1=11	G2=6	DLID=az_RU	BODY=Гүтб сүнбүлгыранынын шахтајадавамлы бејни | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу илок инҝилис исланд испан италјан кинјаруанда кореја коса малагаси маҹар пангасинан полјак португал румын рус себуан сепеди серб серб (латын) сесуто (Лесото) сетсвана словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nГүтб сүнбүлгыранынын шахтајадавамлы бејни\nГЫШ јухусуна ҝедән һејванларын бәдән температуру ашағы дүшүр. Бәс о, нә гәдәр ашағы дүшә биләр? Рекорду онларла гүтб сүнбүлгыранлары вуруб — гыш јухусу заманы онларын бәдән температуру –2,9°C-ә дүшүр! Бу температурда һејванларын бејинләринин донмасы ҝөзләнилир. Бәс неҹә олур ки, гүтб сүнбүлгыранлары сағ галыр?\nФикир верин. Гыш јухусу заманы һәр ики-үч һәфтәдән бир гүтб сүнбүлгыранлары титрәјиб ојанараг нормал бәдән температурларына (36,4°C) гајыдырлар вә 12—15 саат әрзиндә температурлары ашағы дүшмүр. Тәдгигатчыларын фикринҹә, бу гысамүддәтли гызынма бејнин өлмәмәсиндә мүһүм рол ојнајыр. Үстәлик, ҝөрүнүр, гыш јухусу заманы гүтб сүнбүлгыранларынын баш температуру бәдәнин галан һиссәси илә мүгајисәдә даһа јүксәкдир. Лабораторијада кечирилән тәҹрүбә заманы мәлум олуб ки, бу нөвдән олан сүнбүлгыранларын бојун температуру һеч вахт 0,7°C-дән ашағы дүшмүр.\nГыш јухусундан ојанан сүнбүлгыранларын бејни тәхминән ики саатдан сонра нормал фәалијјәтинә давам едир. Бир арашдырманын нәтиҹәсинә әсасән, сүнбүлгыранларын бејни гыш јухусундан сонра һәтта даһа јахшы ишләјир! Бу «дирчәлиш» експертләри һејран едир. Онлар буну мешә јанғынындан сонра јени биткиләрин ҹүҹәрмәсинә бәнзәдирләр.\nТәдгигатчылар үмид едирләр ки, гүтб сүнбүлгыранларыны тәдгиг етмәк онлара инсан бејнинин имканлары һагда даһа әтрафлы өјрәнмәкдә көмәк едәҹәк. Алимләрин мәгсәди, Алсһејмер дә дахил олмагла, бејин һүҹејрәләрини зәдәләјән хәстәликләрин гаршысыны алмаг вә һәтта онларын мүалиҹәси һагда даһа чох өјрәнмәкдир.\nНеҹә дүшүнүрсүнүз? Гүтб сүнбүлгыранларынын шахтајадавамлы бејни тәкамүлүн нәтиҹәсидир, јохса Јараданын мүдриклијиндән хәбәр верир?


Q=0	C=0	SS=0	LS=0	PS=0	DC=0	LC=0	SD=0	BS=1	G0=10	G1=8	G2=2	DLID=az_RU	BODY=Nur-az.com - Залым һакимләр гаршысында горху вә бичарәлик\n30 Рәбиүләввәл 1440\n19 Азәр 1397\n11 Јанвар 2018\nЗалым һакимләр гаршысында горху вә бичарәлик\nБир сөзлә, ҝүнаһын бөјүк фәсадлары вар вә онлардан бири дә тәслимчилијә вәрдишдир\nИтаәтсизлик вә түғјан инсанла бир доғулуб. Психоложи бахымдан инсан малик олдуғу түғјан ҝүҹүнү өзүндән үстүн гүдрәт гаршысында ишә салмаг әзминдәдир. Әҝәр о Аллаһа гаршы етираз мөвгејиндә дајанса, бир нөв түғјан јүкүнү бошалтмыш олур, залым һакимләр гаршысында тәслим олуб чарәсиз вәзијјәтдә галыр. Олсун ки, Јунис ибн Јәгубдан нәгл олунмуш рәвајәтдә ујғун психоложи дурума ишарә олунмушдур:\nЈунис ибн Јагуб имам Садигин (ә) дилиндән белә нәгл едир: “Сизләрдән һансы бириниз залым һакимдән чох горхарса, билсин ки, бунун сәбәби онун ҝүнаһыдыр. Баҹардыгҹа ҝүнаһдан узаглашсын вә ону давам етдирмәсин (бу јолла залым һакимин бојундуруғундан азад олар).” (Биһар, 73-ҹү ҹилд, сәһ.342.)\nБир сөзлә, ҝүнаһын бөјүк фәсадлары вар вә онлардан бири дә тәслимчилијә вәрдишдир. Аллаһ-тәала бујурур: “Инсанларын ҝүнаһы сәбәбиндән сәһра вә дәрјада фәсад јаранмышдыр.” Имам Садиг (ә) ујғун ајәнин изаһында бујурур: “Дәниз һејванлары јағыш сујунун бәрәкәти илә јашајыр. Јағыш азалдыгда дәниздә вә сәһрада фәсад јараныр. Бунун сәбәби исә инсанларын ҝүнаһа чох јол вермәсидир.” (Биһар, 73-ҹү ҹилд, сәһ.341.)


Q=3	C=3	SS=3	LS=0	PS=0	DC=0	LC=0	SD=0	BS=2	G0=130	G1=105	G2=43	DLID=az_RU	BODY=Мүгәддәс Китаб һәгигәтләринин ајдын вә садә изаһы\n«Бунлары һикмәтли вә ағыллы адамлардан бәрк-бәрк ҝизләдиб көрпәләрә ачдын» (ЛУКА 10:21).\nНәјә әсасән демәк олар ки, Јеһова ајдын вә садә тәрздә өјрәтмәјә үстүнлүк верир?\nМүгәддәс Китаб әһвалатларына вердијимиз изаһат ҝетдикҹә неҹә дәјишиб?\nИсанын чәкдији мәсәлләрин изаһына неҹә дүзәлиш едилиб?\n1. Иса Мәсиһ нәјә ҝөрә мүгәддәс руһла долуб севинҹдән ҹуша ҝәлмишди? (Мәгаләнин әввәлиндәки шәклә бахын.)\nТӘСӘВВҮР ЕДИН, Иса Мәсиһ мүгәддәс руһла долуб севинҹдән ҹуша ҝәлир. Онун үзү ҝүлүр, ҝөзләри парлајыр. Исаны белә севиндирән нә иди? О, бир аз әввәл 70 шаҝирдини Падшаһлыг һагда мүждәни тәблиғ етмәјә ҝөндәрмишди. Онун үчүн чох мараглы иди, ҝөрәсән, шаҝирдләри бу тапшырығын өһдәсиндән неҹә ҝәләҹәкләр. Белә ки, ағыллы вә јүксәк тәһсилли мирзәләр вә фәрисиләр мүждәјә дүшмән кәсилмишдиләр. Онларын тәсири алтында бир чохлары Исаја ади бир дүлҝәр, шаҝирдләринә исә савадсыз, садә адамлар кими бахырдылар (Һәв. 4:13; Марк 6:3). Бүтүн бунлара рәғмән, шаҝирдләр тапшырыгларыны иҹра едиб гајыданда бөјүк севинҹ ичиндә идиләр. Онлар инсанларын, һәтта ҹинләрин манеәләринә бахмајараг, мүждәни тәблиғ етмишдиләр. Ҝөрәсән, онлара севинҹ вә ҹәсарәт верән нә иди? (Лука 10:1, 17—21 ајәләрини охујун.)\n2. а) Исанын шаҝирдләри һансы мәнада көрпәләрә бәнзәјирди? б) Мәсиһин давамчылары нәјин сајәсиндә ваҹиб руһани һәгигәтләри дәрк едә билирдиләр?\n2 Ҝәлин Исанын Јеһова Аллаһа дедији сөзләрә диггәт јетирәк. О демишди: «Еј Ата, еј јерин, ҝөјүн Саһиби! Һамынын гаршысында Сәнә шүкүр едирәм, чүнки бунлары һикмәтли вә ағыллы адамлардан ҝизләдиб көрпәләрә ачдын. Бәли, Ата, чүнки Сән белә мәсләһәт билдин» (Мәт. 11:25, 26). Сөзсүз ки, Иса шаҝирдләринин һәрфи мәнада көрпә олдуғуну демирди. О билирди ки, онун шаҝирдләри өз ҝөзүндә мүдрик олан ағыллы вә тәһсилли инсанларла мүгајисәдә көрпәләрә охшајыр. Ән әсасы, Иса шаҝирдләрини өјрәдирди ки, һәмишә ушаг кими тәвазөкар вә өјрәнмәјә һазыр олсунлар (Мәт. 18:1—4). Бәс тәвазөкар олмағын онлара хејри нә иди? Јеһова Өз мүгәддәс руһу васитәсилә ваҹиб руһани һәгигәтләри баша дүшмәјә онлара көмәк едирди. Һалбуки, онлара һәгарәтлә бахан мүдрик вә ағыллы кәсләр Шејтанын вә өз гүрурларынын бадына ҝедиб кор галмышдылар.\n3. Бу мәгаләдә нәји арашдыраҹағыг?\n3 Исанын бу гәдәр севинмәсини анламаг олар. Онун севинмәјинә сәбәб савадындан вә баҹарығындан асылы олмајараг, Јеһованын һәлим инсанлара дәрин руһани һәгигәтләри неҹә ачмасы иди. Сәмави Атасынын бу үсулла өјрәтмәји мәсләһәт билмәси Исаја чох хош иди. Бәс Јеһова дәјишиб? О, инди дә бу үсулла өјрәтмәјә үстүнлүк вердијини неҹә ҝөстәрир? Бу суаллары нәзәрдән кечирдикҹә, биз дә Иса кими, бөјүк мәмнунлуг дујаҹағыг.\nДӘРИН ҺӘГИГӘТЛӘР АСАН БАША ДҮШҮЛҮР\n4. Нәјә ҝөрә «Ҝөзәтчи гүлләси»нин садәләшдирилмиш нәшри ҝөзәл һәдијјәдир?\n4 Сон илләр Јеһованын тәшкилаты руһани һәгигәтләри ҝетдикҹә даһа ајдын вә садә тәрздә өјрәдир. Ҝәлин үч нүмунәјә бахаг. Биринҹиси, «Ҝөзәтчи гүлләси»нин садәләшдирилмиш нәшридир *. Бу нәшр диллә бағлы проблеми олан вә јахуд јахшы охуја билмәјәнләр үчүн ҝөзәл һәдијјәдир. Аилә башчылары фикир вермишләр ки, ушаглар руһани гиданын верилдији әсас вәсаит олан бу журналы инди даһа марагла өјрәнирләр. Бир чохлары Рәһбәрлик Шурасына мәктуб јазыб өз миннәтдарлыгларыны билдирмишләр. Бир баҹы јазмышды ки, о, «Ҝөзәтчи гүлләси»нин мүзакирәсиндә шәрһ вермирди. О дејир: «Мән ағзыма су алыб отурурдум». Амма садәләшдирилмиш нәшрдән истифадә етдикдән сонра һәр шеј дәјишди. Баҹы мәктубунда әлавә едир: «Инди мән һәр ҝөрүшдә бир нечә дәфә шәрһ верирәм. Даһа мәндә горху јохдур. Јеһова Аллаһа вә сизә чох миннәтдарам».\n5. «Мүгәддәс Јазыларын Јени Дүнја Тәрҹүмәси»нин јениләнмиш нәшринин һансы үстүнлүкләри вар?\n5 Икинҹиси, «Мүгәддәс Јазыларын Јени Дүнја Тәрҹүмәси»нин инҝилисҹә јениләнмиш нәшридир *. Бу нәшрин бурахылышы 2013-ҹү ил октјабрын 5-и кечирилмиш иллик ҝөрүшдә елан едилди. Бу Мүгәддәс Китабда бир чох ајәләрдә даһа аз сөздән истифадә олунуб, амма бу, мәнанын долғун вә ајдын верилмәсинә мане олмајыб. Мәсәлән, Әјјуб 10:1 ајәсиндә сөзләрин сајы 27-дән 19-а, Мәсәлләр 8:6 ајәсиндә исә 20-дән 13-ә ендирилиб. Бу јени нәшрдә һәр ики ајә даһа ајдындыр. Он илләрдир Јеһоваја сәдагәтлә хидмәт етмиш бир мәсһ олунмуш гардаш дејир: «Јени нәшрдә “Әјјуб” китабыны охудум. Мәнә елә ҝәлир ки, бу китабы инди баша дүшдүм». Бир чох баҹы-гардашлар буна охшар фикирләр сөјләјибләр.\n6. Мәтта 24:45—47 ајәләринин јени изаһы барәдә нә дүшүнүрсүнүз?\n6 Үчүнҹүсү, сон вахтлар тәлимләримиздә едилән дәјишикликләрдир. Мисал үчүн, «Ҝөзәтчи гүлләси»нин 2013-ҹү ил 15 ијул сајында «садиг вә ағыллы нөкәр» тәлиминә ајдынлыг ҝәтирилди (Мәт. 24:45—47). Изаһ олунду ки, садиг нөкәр Рәһбәрлик Шурасыдыр, «евдәки гуллугчулар» исә руһани гида илә тәмин олунан һәр кәсдир. Бура һәм мәсһ олунмушлар, һәм дә «башга гојунлар» дахилдир (Јәһ. 10:16). Бу ҹүр һәгигәтләри өјрәнмәк вә јениләрә өјрәтмәк неҹә дә хошдур! Бәс Јеһова садә вә ајдын тәрздә өјрәтмәји мәсләһәт билдијини даһа неҹә ҝөстәрир?\nМҮГӘДДӘС КИТАБ ӘҺВАЛАТЛАРЫНЫН САДӘ ВӘ АЈДЫН ИЗАҺЫ\n7, 8. Мүгәддәс Китабда пејғәмбәрлик тәсвири илә бағлы һансы нүмунәләр вар?\n7 Әҝәр сиз Јеһоваја узун илләрдир хидмәт едирсинизсә, јәгин фикир вермисиниз ки, Мүгәддәс Китабдакы бир чох әһвалатлара нәшрләримиздә верилән изаһатлар ҝетдикҹә дәјишилир. Әввәлләр нәшрләримиздә Мүгәддәс Китаб әһвалатларынын ҝәләҹәкдә баш верәҹәк һадисәләрин тимсалы олдуғу барәдә даһа тез-тез данышылырды. Бәс бу ҹүр јанашма Мүгәддәс Јазылара әсасланырмы? Әлбәттә. Мәсәлән, Иса Мәсиһ «Јунус пејғәмбәрин әламәтиндән» данышмышды. (Мәтта 12:39, 40 ајәләрини охујун.) О изаһ етмишди ки, Јунусун бир мүддәт балығын гарнында галмасы онун гәбирдә галмасынын пејғәмбәрлик тәсвиридир. Белә ки, Јеһова Јунусу балығын гарнында сағ сахламасајды, ора онун үчүн гәбир оларды.\n8 Мүгәддәс Китабда башга пејғәмбәрлик тәсвирләри дә јер алыр. Һәвари Булус онларын бир нечәсиндән бәһс етмишди. Мисал үчүн, Ибраһим пејғәмбәрин Һәҹәр вә Сара илә мүнасибәти Јеһованын Исраил халгы илә вә Өз тәшкилатынын сәмави һиссәсилә мүнасибәтинин пејғәмбәрлик тәсвири иди (Гал. 4:22—26). Ејнилә, чадыр, мәбәд, Кәффарә ҝүнү, баш каһин вә Мусанын ганунунун диҝәр мәгамлары «ҝәләҹәк немәтләрин көлҝәси» иди (Ибр. 9:23—25; 10:1). Бу кими пејғәмбәрлик тәсвирләрини арашдырмаг инсаны валеһ едир вә иманыны мөһкәмләндирир. Бәс Мүгәддәс Јазыларда олан һәр персонажын, һадисәнин вә ја әшјанын нәјинсә вә ја киминсә тимсалы олдуғу гәнаәтинә ҝәлмәк дүзҝүндүрмү?\n9. Набутун әһвалаты әввәлләр неҹә изаһ олунурду?\n9 Әввәлләр бу ҹүр јанашмадан тез-тез истифадә едирдик. Мәсәлән, ҝөтүрәк Набутун әһвалатыны. Әһәб падшаһ онун үзүм бағыны әлә кечирмәк истәјирди. Буна ҝөрә дә падшаһын арвады залым Изәбилин әмри илә Набута әдаләтсиз һөкм чыхарыб ону едам етдиләр (1 Пад. 21:1—16). 1932-ҹи илдә бу һадисә пејғәмбәрлик тәсвири кими изаһ олунмушду. Әһәб вә Изәбилин Шејтан вә онун тәшкилатыны, Набутун исә Исаны тәмсил етдији, онун өлүмүнүн Исанын едам едилмәсинин пејғәмбәрлик тәсвири олдуғу дејилмишди. Лакин 1961-ҹи илдә нәшр едилмиш «Гој адын мүгәддәс тутулсун» адлы китабда изаһ едилмишди ки, Набут мәсһ олунмушлары, Изәбил исә Христиан аләмини тәмсил едир. Изәбилин Набуту сыхышдырмасы мәсһ олунмушларын ахырзаманда үзләшдикләри тәгибләри тәсвир едир. Мүгәддәс Китаб әһвалатларынын бу ҹүр изаһаты узун илләр Аллаһын халгынын иманыны мөһкәмләндирди. Бәс инди јанашма тәрзимизи нијә дәјишдик?\n10. а) Мүгәддәс Китаб әһвалатларыны изаһ едәркән ағыллы нөкәр нәдән еһтијат едир? б) Бу ҝүн әдәбијјатларымызда әсас диггәт нәјә јөнәлдилир?\n10 Илләр кечдикҹә Јеһова «садиг вә ағыллы нөкәр»ә даһа да ағыллы олмаға көмәк едир. Әҝәр Мүгәддәс Јазылар буна әсас вермирсә, ағыллы нөкәр Мүгәддәс Китаб әһвалатларыны пејғәмбәрлик тәсвири кими изаһ етмәјә еһтијат едир. Бундан әлавә, символик мәналарла бағлы верилән көһнә изаһатлары анламаг чохларына чәтин ҝәлир. Белә изаһатларда верилән тәфәррүатлары (ким кимин тимсалыдыр вә нә үчүн) баша дүшмәк, јадда сахламаг вә тәтбиг етмәк чәтиндир. Ән чох нараһатчылыг доғуран одур ки, Мүгәддәс Китаб әһвалатында пејғәмбәрлик мәнасыны ахтараркән онун әхлаги вә практики дәјәри көлҝәдә гала, јахуд да тамамилә нәзәрдән гача биләр. Буна ҝөрә дә әдәбијјатларымызда бу ҝүн Мүгәддәс Китаб әһвалатлары даһа садә вә практики шәкилдә изаһ олунур. Иман, дөзүм, мөминлик вә диҝәр ваҹиб кејфијјәтләрлә бағлы нәтиҹәләр чыхарылыр *.\nНабут бизим үчүн ҝөзәл өрнәкдир (11-ҹи абзаса бахын)\n11. а) Набутун әһвалаты инди неҹә изаһ едилир вә нәјә ҝөрә о, һәр биримиз үчүн өрнәкдир? б) Нәјә ҝөрә сон илләр әдәбијјатларымызда тимсалларла бағлы изаһатлар аз верилир? (Бу сајдакы «Охуҹуларын суаллары»на бахын.)\n11 Бәс инди Набутун әһвалаты неҹә изаһ олунур? Әлбәттә ки, даһа ајдын вә садә тәрздә. Бу мөмин бәндә Исанын вә ја мәсһ олунмушларын тимсалы олдуғу үчүн јох, Аллаһ гаршысында нөгсансызлығыны горудуғу үчүн өлмүшдү. Кимләрсә, өз сәлаһијјәтиндән суи-истифадә етсә дә, о, јенә дә Јеһованын ганунуна бағлы галды (Сај. 36:7; 1 Пад. 21:3). Онун нүмунәси бизим үчүн өрнәкдир, чүнки һәр биримиз бу кими һалларла үзләшә биләрик. (2 Тимутијә 3:12 ајәсини охујун.) Һәр кәс иманы мөһкәмләндирән бу ҹүр нүмунәләри асан баша дүшә, јадда сахлаја вә онлар кими даврана биләр.\n12. а) Мүгәддәс Китаб әһвалатлары илә бағлы һансы гәнаәтә ҝәлмәк дүзҝүн олмазды? б) Нәјин сајәсиндә Аллаһын дәрин сирләрини ајдын изаһ едә билирик? (Һашијәјә бахын.)\n12 Амма биз дүшүнмәмәлијик ки, Мүгәддәс Китаб әһвалатларынын јалныз практики фајдасы вар. Бу ҝүн әдәбијјатларымызда бир шејин башга бир шеји хатырлатдығы вә ја тәсвир етдији дејилир. Әһвалатларын һамысыны сәрт чәрчивәјә салыб онлара јалныз пејғәмбәрлик мәнасы вермирик. Мәсәлән, һаглы олараг дејә биләрик ки, Набутун тәгибләр вә өлүм гаршысында нөгсансызлығы Мәсиһин вә мәсһ олунмушларын нөгсансызлығыны хатырладыр. Анҹаг онун нүмунәси бизә Мәсиһин «башга гојунлары»нын да сәдагәтини хатырлада биләр. Бу ҹүр садә вә ајдын мүгајисә мәһз Јеһованын мәсләһәт билдији тәлим үсулудур *.\nИСАНЫН МӘСӘЛЛӘРИНӘ САДӘ ЈАНАШМА\n13. Исанын мәсәлләринин инди даһа садә вә ајдын изаһ олундуғуна даир нүмунәләр чәкин.\n13 Иса Мәсиһ дүнјада ән бөјүк Мүәллим олуб. Онун үстүнлүк вердији тәлим үсулларындан бири дә мәсәл чәкмәк иди (Мәт. 13:34). Мәсәл фикри јахшы баша дүшмәјә вә үрәјә һәкк етмәјә көмәк едән тәсвири васитәдир. Әдәбијјатларымызда Исанын мәсәлләри илләр кечдикҹә даһа садә вә ајдын шәкилдә изаһ олунур. Мәсәлән, «Ҝөзәтчи гүлләси»нин 2008-ҹи ил 15 ијул сајында маја, хардал тохуму вә тор һагда мәсәлин изаһына ҝәтирилән ајдынлыг бизи валеһ етди. Инди биз бу мәсәлин Аллаһын Падшаһлығына вә бу пис дүнјада Иса Мәсиһин давамчыларынын мүвәффәгијјәтлә топланмасына аид олдуғуну ајдын билирик.\n14. а) Сәмәријјәли һагда мәсәл әввәлләр әдәбијјатымызда неҹә изаһ едилирди? б) Исанын бу мәсәлини инди неҹә баша дүшүрүк?\n14 Бәс Исанын даһа әтрафлы данышдығы әһвалатлар вә мәсәлләр һагда нә демәк олар? Сөзсүз ки, онлардан бәзиләри символик мәна дашыјыр вә ҝәләҹәклә бағлыдыр. Диҝәрләриндә исә ибрәтамиз мәгамлар вурғуланыр. Бәс онлардан һансы һансы нөвә аиддир? Илләр өтдүкҹә бу суалын ҹавабы даһа да ајдынлашыр. Мәсәлән, Исанын сәмәријјәли һагда мәсәлини бир вахтлар неҹә изаһ етдијимизә нәзәр салаг (Лука 10:30—37). 1924-ҹү илдә «Ҝөзәтчи гүлләси»ндә дејилирди ки, сәмәријјәли Исаны, Јерусәлимдән Әриһаја енән јол Әдәндәки үсјандан сонра бәшәријјәтин үзүашағы јуварланмасыны, јолдакы гулдурлар ири коммерсија тәшкилатларыны вә мөһтәкирләри, каһин вә лавили исә килсә гурулушларыны тәмсил едир. Бу ҝүн исә әдәбијјатларымызда бу мәсәл дарда олан һәр кәсә, хүсусилә дә руһани көмәјә еһтијаҹ дујанлара үзҝөрәнлик етмәдән јардым етмәјин ваҹиблијини хатырлатмаг үчүн чәкилир. Мәҝәр Јеһованын Өз Кәламындакы һәгигәтләри бизә белә ајдын баша салмасы үрәјимизи риггәтә ҝәтирмир?\n15. Нөвбәти мәгаләдә нәји өјрәнәҹәјик?\n15 Нөвбәти мәгаләдә биз Исанын он гыз мәсәлини нәзәрдән кечирәҹәјик (Мәт. 25:1—13). Ҝөрәсән, Иса ахырзаманда јашајан давамчыларынын бу мәсәли неҹә гәбул етмәсини истәјирди? Мәсәлин пејғәмбәрлик мәнасы дашыјан бир аллегорија олдуғуну, јәни мәсәлдәки һәр кәсин, һәр шејин вә һәр һадисәнин рәмзи мәна дашыдығыны дүшүнмәләрини истәјирди? Јохса, о истәјирди ки, давамчылары мәсәлдән нәтиҹә чыхарыб бу ахырзаманда буна ујғун даврансынлар? Буну нөвбәти мәгаләдә өјрәнәҹәјик.\n^ абз. 4 «Ҝөзәтчи гүлләси»нин садәләшдирилмиш нәшри илк дәфә инҝилис дилиндә 2011-ҹи илин ијул ајындан чыхмаға башлајыб. Һал-һазырда бу нәшр даһа бир нечә дилдә дәрҹ едилир.\n^ абз. 5 Азәрбајҹан дилиндә чыхан Мүгәддәс Китаб инҝилисҹә «Мүгәддәс Јазыларын Јени Дүнја Тәрҹүмәси»нин јениләнмиш нәшринә әсасланыр. Бу нәшрдән башга дилләрдә дә чыхартмаг үчүн һазырлыглар ҝөрүлүр.\n^ абз. 10 Мисал үчүн, «Иман өрнәкләри» китабында Мүгәддәс Китабын 14 персонажынын һәјаты әһатәли тәсвир олунур. Әсас диггәт әһвалатларын символик вә ја пејғәмбәрлик мәнасына јох, практики фајдасына јөнәлдилиб.\n^ абз. 12 Дүздүр, Аллаһын Кәламында һәвари Булусун мәктубларындакы бәзи парчалар кими «гәлиз» мәгамлар да вар. Амма унутмамалыјыг ки, Мүгәддәс Китабы јазан һәр кәс мүгәддәс руһла илһамланыб. Елә һәмин руһ бу ҝүн һәгиги мәсиһиләрә илаһи һәгигәтләри баша дүшмәјә көмәк едир. Белә ки, гаврама габилијјәтимиз мәһдуд олса да, биз «Аллаһын дәрин сирләрини белә» дәрк едә билирик (2 Бут. 3:16, 17; 1 Кор. 2:10).


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=5	G2=5	DLID=az_RU	BODY=АБШ Бразилијаны Канада илә бирҝә изләјиб\nАБШ кәшфијјатынын Бразилија президентини тәгиб етмәси факты ортаја чыхмасындан сонра өлкәнин Мәдән вә Енержи Назирлијинин дә изләнилдији мәлум олуб. Кәшфијјат ишләринин бир һиссәсинин Канада илә бирҝә апарылдығыны ҝөстәрән сәнәдләрдә мәгсәдин Бразилија игтисадијјатыны истигамәтләндирмәк олдуғу иддиа едилир, - ҸҺА.\nЕдвард Сноуден тәрәфиндән сыздырылан сәнәдләрин даһа бир һиссәсинин дәрҹ олунмасындан сонра әлдә едилән мәлуматлара ҝөрә, назирлијин компүтерләри, сабит хәттләри вә ҹиб телефонлары дахил олмагла бүтүн рабитә хәритәсинин чыхарылдығы ифадә едилир. Инҝилис журналист Глин Гринволд тәрәфиндән дәрҹ олунан сәнәдләр өлкәнин бүтүн енержи вә мәдән мәнбәләринә аид мәлуматларын јығылдығы компүтерләрә ҝирилдијини ҝөстәрир. Әлиндә һәлә нәшр олунмамыш хејли сајда сәнәд олдуғуну сөјләјән Гринволд Глобо телевизијасына вердији мүсаһибдә бу сәнәдләри ајдынлашдырмағын вә бир-биријлә әлагәләндирилмәсинин заман алдығыны ифадә едиб.\nБәзи кәшфијјат мәлуматларынын Фиве Ејес (беш ҝөз) ады верилән АБШ, Инҝилтәрә, Канада, Австралија вә Јени Зеландијадан ибарәт өлкәләр групу арасында пајлашылдығыны билдирән инҝилис журналист, һәр өлкәнин өз марағына ҝөрә бу мәлуматлардан истифадә етдијини сөјләјиб. Канаданын Бразилија мәдәнләри илә марагландығыны вә өлкәдә мүхтәлиф сәрмајәләринин олдуғуну ифадә едән назирлик сәлаһијјәтлиләри шифрәли сејфләрдә сахланылан бүтүн мәлуматлара сызылдығыны билдириб.\nМөвзујла әлагәдар ачыглама верән президент Дилма Руссефф динләмәнин мәгсәдинин игтисади мараглар олдуғуну вә әлагәдар өлкәләрдән ачыглама тәләб едилдијини билдириб./Дејерлер\n4953 дәфә бахылыб


Q=11	C=0	SS=0	LS=11	PS=0	DC=0	LC=0	SD=0	BS=1	G0=11	G1=10	G2=7	DLID=az_RU	BODY=Азәрбајҹан Республикасынын “Аврасија” вә “Овгат” информасија аҝентликләри һәзрәт Ајәтуллаһ Амилинин мүбарәк Рамазан ајынын он доггузунҹу вә ијирми үчүнҹү ҝеҹәләри мүнасибәтилә кечирилән мәрасимләрдә сон медиа фитнәләри вә бәзи мүхалиф гүввәләрин сосиал шәбәкәләрдә Иран Ислам Республикасы әлејһинә һәрәкәтләри барәдә етдији чыхышы әкс етдирибләр.\nГафгаз Һәгигәтләри хәбәр верир ки, “Аврасија” информасија аҝентлији јазыб: “Әрдәбилин имам ҹүмәси Ајәтуллаһ Сејид Һәсән Амили мүбарәк Рамазан ајынын 19-ҹу ҝеҹәсиндә сон дөврләрдә медиада мүшаһидә олунан фитнә-фәсадлара вә кибер мәканда бәзи мүхалифләрә ишарә едәрәк бујурмушдур ки, Азәрбајҹан халгы бизим гардашымыздыр. Иран Ислам Республикасы һәмишә Азәрбајҹан халгыны дәстәкләјир. Ермәниләр ишғалчыдырлар вә Гарабағы тәрк етмәлидирләр.”\nҺабелә, “овгат.ҹом” сајты јазыб ки, Әрдәбилин имам ҹүмәси Ајәтуллаһ Сејид Һәсән Амили мүбарәк Рамазан ајынын 19-ҹу вә 23-ҹү ҝеҹәләриндә кечирилән мәрасимдә дејиб:\n“Иран вә Азәрбајҹаны һеч вахт бир-бириндән ајырмаг олмаз. Иран вә Азәрбајҹан халгы ики дөвләтдә олан бир милләтдир.\nБизим кечмиш тарихимиз, мәдәнијјәтимиз, динимиз, дилимиз, ләһҹәмиз, әҹдадларымыз, гәбиләләримиз, инҹәсәнәт хадимләримиз, шаирләримиз, фәгиһләримиз, тәглид мәрҹәләримиз, гәһрәманларымыз вә гәһәрманлыг дастанларымыз вә с.Â бүтүн бунлар бирдир. Онларын иззәт вә башуҹалығы бизим иззәтимиздир. Онларын дәрд вә сыхынтысы бизим дәрдимиз вә сыхынтымыздыр, Гарабағын ишғалы бизим гәлбимиздә бөјүк бир гүссәдир. Гарабағын ишғалыны өз торпагларымызын ишғалы кими һисс едирик.\nАзәрбајҹан мүхалифәти бу ҝүнләрдә медиада Иран әлејһинә сәс-күј јаратмышдыр. Зәһмәт олмаса буну да јазсынлар ки, АБШ-ын артыг онунҹу штаты гондарма “Гарабағ республикасы”ны рәсмән таныјыб вә сенатын рәһбәри артыг бу сәнәди имзалајыб. Јазсынлар ки, гондарма республиканын бүтүн бүдҹәси АБШ тәрәфиндән тәмин олунур. Јазсынлар ки, АБШ ораја ҝетмәк үчүн виза рәсмиләшдирир. Јазсынлар ки, Бирләшмиш Штатлар БМТ ТШ-нын Гарабағ барәсиндә гәбул етдији гәтнамәләрин иҹрасына мане олур.\nАзәрбајҹан халгы диггәтли олмалы вә билмәлидир ки, нә үчүн бу ҝүн Азәрбајҹанын Иран әлејһинә сснераристләри Американын Гарабағ барәсиндәки ҹинајәтләриндән бир кәлмә дә данышмыр вә јазмырлар? Нә үчүн Гарабағын ишғал олунмасынын әсас сәбәбкарынын АБШ олдуғуну јазмырлар?”\n621 дәфә бахылыб\nФрансада вәтәндаш-полис тоггушмасы - Јаралананлар вар\nМадуро телефон нөмрәсини пајлашды\nДәгиг тарих верилди: Пандемија бу вахт битәҹәк\nМесси Марадонаны белә јад етди, ҹәзаландырылды - Фото


Q=5	C=3	SS=0	LS=0	PS=1	DC=0	LC=0	SD=0	BS=2	G0=40	G1=32	G2=14	DLID=az_RU	BODY=Он мина барәдә мәсәл | Иса пејғәмбәрин һәјаты\nОн мина барәдә мәсәл\nИСА МӘСИҺ ОН МИНА БАРӘДӘ МӘСӘЛ ЧӘКИР\nҜөрүнүр, Иса Мәсиһ вә шаҝирдләри һәлә дә Зәккајын евиндәдир. Онлар Јерусәлимә ҝедәркән орада ҝеҹәләјибләр. Шаҝирдләрә елә ҝәлир ки, Аллаһын Падшаһлығы тезликлә гурулаҹаг вә Иса Мәсиһ Падшаһ олаҹаг (Лука 19:11). Амма онлар Иса Мәсиһин өләҹәјини баша дүшмәдикләри кими, буну да баша дүшмүрләр. Буна ҝөрә дә Мәсиһ Аллаһын Падшаһлығынын һәлә чох узагда олдуғуну ҝөстәрмәк үчүн бир мәсәл чәкир.\nО дејир: «Күбар аиләдән олан бир адам падшаһлыг һакимијјәтини алыб ҝери гајытмаг үчүн узаг бир өлкәјә јолланырды» (Лука 19:12). Белә бир сәфәр үчүн чохлу вахт лазымдыр. Ајдындыр ки, «күбар аиләдән олан бир адам» Иса Мәсиһдир, «узаг бир өлкә» исә ҝөјләрдир. О, ҝөјә галханда Аллаһ она падшаһлыг һакимијјәтини верәҹәк.\nЛакин бу күбар адам јола дүшмәздән өнҹә он нөкәрини чағырыр вә һәр биринә бир мина дәјәриндә ҝүмүш пул вериб дејир: «Мән ҝәләнә кими бу пулу дөвријјәјә бурахын» (Лука 19:13). Ҝүмүш мина дәјәрли пулдур. Бу, әкин-бичинлә мәшғул олан адамын тәхминән үчајлыг газанҹыдыр.\nОла билсин, шаҝирдләр мәсәлдәки һәмин он нөкәрин онлара аид олдуғуну билир. Чүнки Иса пејғәмбәр онлары артыг бир дәфә бичинчијә бәнзәдиб (Мәтта 9:35—38). Әлбәттә ки, пејғәмбәр онлара һәгиги бичин ишиндә иштирак етмәји тапшырмајыб. Онлар Аллаһын Падшаһлығында јер тутаҹаг башга шаҝирдләр јетишдирмәлидирләр. Беләҹә, шаҝирдләр Падшаһлыға даһа чох һәмварис јетишдирмәк үчүн әлләриндә олан һәр шејдән истифадә едирләр.\nИса пејғәмбәр бу мәсәлдә даһа нәји ачыглајыр? О дејир ки, «өлкәсинин сакинләри она [күбар аиләдән олан адама] нифрәт едирдиләр». Онлар онун ардынҹа бир нечә елчи ҝөндәриб дејирләр: «Биз бу адамын үзәримиздә һөкмранлыг етмәсини истәмирик» (Лука 19:14). Шаҝирдләр билирләр ки, јәһудиләр Мәсиһи гәбул етмирләр вә бәзиләри һәтта ону өлдүрмәк истәјир. О өләндән вә ҝөјә галдырыландан сонра јәһудиләр она олан мүнасибәтләрини шаҝирдләрини тәгиб етмәклә ҝөстәрәҹәкләр. Бу тәгибчиләр ачыг-ајдын өз әмәлләриндә ҝөстәрирләр ки, Иса Мәсиһин падшаһ олмасыны истәмирләр (Јәһја 19:15, 16; Һәвариләрин ишләри 4:13—18; 5:40).\nБәс күбар аиләдән олан адам «Падшаһлыг һакимијјәтини» алыб ҝери гајыданадәк он нөкәр миналардан неҹә истифадә едир? Мәсиһ мәсәлинә давам едир: «Падшаһлыг һакимијјәтини алыб ҝери гајыдандан сонра о, нөкәрләри јанына чағыртдырды ки, ҝөрсүн онлара вердији пулу дөвријјәјә бурахыб нә гәдәр ҝәлир әлдә едибләр. Биринҹи нөкәр ҝәлиб деди: “Аға, вердијин мина он мина ҝәтирди”. Ағасы она деди: “Афәрин, гочаг нөкәр! Хырда ишдә етибарлы олдуғун үчүн сәнә он шәһәр үзәриндә һакимијјәт верирәм”. Сонра икинҹи нөкәр ҝәлиб деди: “Аға, вердијин мина беш мина ҝәтирди”. Ағасы бу нөкәрә дә деди: “Сәнә дә беш шәһәр үзәриндә һакимијјәт верирәм”» (Лука 19:15—19).\nӘҝәр шаҝирдләр бу нөкәрләр кими өз имканларындан там шәкилдә истифадә едиб даһа чох шаҝирд һазырламаг ишиндә фәал олсалар, онда раһат нәфәс ала биләрләр, чүнки Иса Мәсиһ онлардан разы галаҹаг. Һәм дә әмин ола биләрләр ки, чәкдикләри зәһмәтин мин әвәзини алаҹаглар. Әлбәттә ки, шаҝирдләрин һамысынын вәзијјәти, имканы вә габилијјәти мүхтәлифдир. Амма буна бахмајараг, падшаһлыг һакимијјәтини алан Мәсиһ онларын вәзијјәтини анлајаҹаг вә шаҝирд һазырламаг ишиндә сәдагәтлә ҝөстәрдикләри зәһмәтин әвәзини верәҹәк (Мәтта 28:19, 20).\nАмма ҝөрүн Иса пејғәмбәр мәсәлини битирәркән нә дејир: «Лакин башга бириси [нөкәр] ҝәлиб белә деди: “Аға, ал, бу да сәнин пулун. Ону јајлыға бүкүб ҝизләтмишдим. Сәндән горхдум, чүнки сән сәрт адамсан, гојмадығыны ҝөтүрүрсән, әкмәдијини бичирсән”. Ағасы она деди: “Јарамаз нөкәр! Сән өз дилинлә өзүнү мәһкум етдин. Ахы сән мәним гојмадығыны ҝөтүрән, әкмәдијини бичән сәрт адам олдуғуму билирдин! Белә исә, нә үчүн пулуму дөвријјәјә бурахмадын ки, гајыданда ону фаизлә ҝери алым?” Онда аға јанындакылара деди: “Пулу бундан алыб он минасы олана верин”» (Лука 19:20—24).\nАғасынын падшаһлығынын вар-дөвләтини артырмаг үчүн әлини ағдан-гараја вурмајан бу нөкәр өз үстүнлүјүнү итирир. Һәвариләр Иса Мәсиһи Аллаһын Падшаһлығында һакимлик едәҹәјини сәбирсизликлә ҝөзләјирләр. Беләҹә, онун сөзүндән онлар баша дүшүрләр ки, әҝәр ахырынҹы нөкәр кими ҹанла-башла чалышмасалар, Падшаһлыгда онлара јер олмајаҹаг.\nИса пејғәмбәрин сөзләри садиг давамчыларыны даһа чох чалышмаға тәшвиг етмәлидир. О сөзләринә белә јекун вурур: «Буну билин ки, кимдә варса, она даһа чох вериләҹәк, кимдә јохдурса, әлиндәки дә алынаҹаг». Пејғәмбәр әлавә едир ки, үзәрләриндә падшаһлыг етмәјини истәмәјән дүшмәнләри өлүм ҝөзләјир. О, бунлары дејәндән сонра јолуна давам едиб Јерусәлимә ҝедир (Лука 19:26—28).\nИса пејғәмбәр он мина мәсәлини нәјә ҝөрә данышыр?\n«Күбар адам» кимдир вә о, һара ҝедир?\n«Нөкәрләр» кимләри тәмсил едир? «Өлкәнин сакинләри» кимләрдир?\nМүкафат алан нөкәрләрлә минасы әлиндән алынан нөкәр арасында һансы фәрг вар?\nБу мәгалә талант мәсәлинин изаһына ајдынлыг ҝәтирилир.


Q=18	C=13	SS=4	LS=4	PS=0	DC=0	LC=0	SD=0	BS=1	G0=13	G1=12	G2=4	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар гуҹарат гырғыз еве ермәни естон ефик зулу ибо иврит илок инҝилис исланд испан италјан каннада кинјаруанда кирунди кореја коса лингала лози малагаси малајалам маҹар оромо полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил тви тигре тсонга түрк урду фин франсыз хорват чех чибемба читонга чичева шона јапон јунан ҝүрҹү һилигајнон һинд әрәб\nӘҜӘР Ајданы * танысајдыныз, онун неҹә ағыллы, меһрибан, үнсијјәтҹил бир гыз олдуғуну ҝөрәрдиниз. Амма бу ҝөзәл симанын архасында ҝүнләрлә, һәфтәләрлә, һәтта ајларла дәјәрсизлик һиссинин уҹбатындан битиб-түкәнән бир инсан дурур. О дејир: «Өлүм һагда фикирләшмәдијим бир ҝүн белә олмур. Инанырам ки, мән олмасам, дүнја даһа јахшы олар».\n«Бәзи арашдырмалар ҝөстәрир ки, интиһар едән һәр инсана 200 нәфәр интиһара ҹәһд ҝөстәрән вә [бундан башга] 400 нәфәр буну ағлындан кечирән дүшүр» («THE GAZETTE», МОНРЕАЛ, КАНАДА).\nАјдан дејир ки, һеч вахт өзүнү өлдүрмәјәҹәк. Амма вахташыры олараг онда белә бир фикир јараныр ки, јашамаг мәнасыздыр. О дејир: «Бирҹә ону истәјирәм ки, өлүм өзү ҝәлиб мәни тапсын. Өлүм мәним ҝөзүмдә дүшмән јох, санки, ҹан достумдур».\nЧох инсан Ајданын кечирдији һиссләрә јахшы бәләддир. Онларын арасында ағлындан өзүнә гәсд етмәк фикри кечәнләр дә вар, буна ҹәһд ҝөстәрәнләр дә. Мүтәхәссисләр диггәт јетирмишләр ки, өзүнә гәсд етмәк истәјән инсанларын әксәријјәти јашамаг истәмәдији үчүн јох, садәҹә чәкдикләри әзаба сон гојмаг истәдикләри үчүн бу ишә әл атыр. Гысаҹа десәк, онлар инанырлар ки, өлмәк үчүн әсаслары вар, јашамаг үчүн исә һеч бир сәбәб ҝөрмүрләр; онлара онлары јашадаҹаг сәбәб лазымдыр.\nЈашамаға дәјәрми? Һәјата давам етмәјә әсас верән 3 сәбәбә бахын.\nСӘҺВ: интиһар һагда данышмаг, һәтта бу сөзү дилә ҝәтирмәк бу иши ҝөрмәји инсанын ағлына салыр.\nДҮЗ: бу һагда ачыг вә әтрафлы шәкилдә данышмаг әксәр вахтларда өзүнә гәсд етмәк истәјән инсаны ајаг сахлајыб јахшыҹа дүшүнмәјә тәшвиг едир.\n^ абз. 3 Ад дәјишдирилиб.\nЈашамаға дәјәр. Вәзијјәт дәјишир\nВәзијјәтинизи дәјишә билмәсәниз дә, елә шеј вар ки, ону дәјишмәк сизин әлиниздәдир.


Q=12	C=0	SS=0	LS=6	PS=6	DC=0	LC=0	SD=0	BS=1	G0=30	G1=20	G2=11	DLID=az_RU	BODY=Һәвариләрин ишләри 24 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 24:1—27\nБулуса гаршы иттиһамлар (1—9)\nБулус өзүнү Феликсин гаршысында мүдафиә едир (10—21)\nБулусун мәсәләси ики иллик тәхирә салыныр (22—27)\n24 Беш ҝүндән сонра баш каһин Һәнәнја+ бир нечә ағсаггалы вә Тертулл адында бир натиги* јанына алыб ора ҝәлди. Онлар Булусла бағлы шикајәтләрини валијә билдирдиләр.+ 2 Тертулла сөз вериләндә о, Булусу иттиһам етмәјә башлады: «Зати-алиләри ҹәнаб Феликс! Сәнин сајәндә өлкәдә бөјүк әмин-аманлыг һөкм сүрүр, узагҝөрәнлијин сајәсиндә бу халгын арасында ислаһатлар апарылыр. 3 Биз һәмишә вә һәр јердә бүтүн бунлар барәдә бөјүк миннәтдарлыг һисси илә данышырыг. 4 Амма вахтыны чох алмамаг үчүн гыса данышаҹағам. Риҹа едирәм, лүтфән бизи динлә. 5 Бу адам ҹәмијјәт үчүн бир бәладыр.+ О, јер үзүндә јашајан бүтүн јәһудиләри гијама галдырыр,+ өзү дә нәсрани+ тәригәтинин башчысыдыр. 6 Биз ону мәбәди мурдарламаг истәјәндә тутдуг.+ 7 *—— 8 Ону сорғу-суала чәк, өзүн дә ҝөрәҹәксән ки, бизим иттиһамларымыз доғрудур». 9 Јәһудиләр дә бу иттиһамларын доғру олдуғуну иддиа едәрәк Булуса гаршы һүҹума кечдиләр. 10 Вали башыјла ишарә едиб Булуса сөз верди. Булус деди: «Узун илләрдир ки, сән бу халга һакимлик едирсән. Буну билдијим үчүн гаршында өзүмү мүдафиә етмәјә һазырам.+ 11 Сән өзүн дә өјрәнә биләрсән ки, ибадәт үчүн Јерусәлимә ҝетмәјимдән һеч он ики ҝүн кечмәмишди.+ 12 Һеч кәс мәним мәбәддә киминләсә мүбаһисә етдијими, синагогда ја да шәһәрдә ҹамааты гызышдырдығымы ҝөрмәјиб. 13 Онлар инди мәнә гаршы сүрдүкләри иттиһамлары да сәнин гаршында сүбут едә билмәзләр. 14 Амма буну бојнума алырам ки, мән онларын “тәригәт” адландырдыглары јола әсасән ата-бабаларымын Аллаһына+ гуллуг едир, Төвратда* вә Пејғәмбәрләрин китабында јазылмыш һәр шејә инанырам,+ 15 Аллаһын һәм салеһләри, һәм дә гејри-салеһләри+ дирилдәҹәјинә+ үмид едирәм. Онларын өзләри дә буна үмид едирләр. 16 Бу сәбәбдән һәмишә чалышырам ки, һәм Аллаһын, һәм дә инсанларын гаршысында виҹданымы тәмиз сахлајым.+ 17 Мән узун илләрдән сонра Јерусәлимә ҝәлдим ки, топланмыш ианәләри+ халгыма чатдырым вә Аллаһа гурбан тәгдим едим. 18 Мән мәбәддә идим вә артыг пакланмышдым,+ дедијим ишләрлә мәшғул олдуғум заман онлар ҝәлдиләр. Мән нә башыма адам топламышдым, нә дә һај-күј галдырмышдым. Орада Асија әјаләтиндән олан јәһудиләр дә вар иди. 19 Әҝәр онларын мәнә гаршы шикајәти варса, өзләри ҝәлиб мәни сәнин гаршында иттиһам етмәлидирләр.+ 20 Ја да Синедрион гаршысында дурдуғум заман мәндә һансы ҝүнаһы тапдыгларыны гој бу адамлар бурада десинләр. 21 Онларын гаршысында дураркән: “Мәни бу ҝүн өлүләрин дирилмәсинә инандығым үчүн гаршынызда иттиһам едирләр”, — сөзләриндән башга һеч нә демәмишәм».+ 22 Феликс бу јол+ һаггында һәр шеји јахшы билсә дә, мәсәләни тәхирә салыб деди: «Сәркәрдә Лиси ҝәләндә мәсәләнизи һәлл едәрәм». 23 О, јүзбашыја әмр етди ки, Булусу һәбсдә сахласын, она бир аз сәрбәстлик версин вә достларынын јанына ҝәлиб она гуллуг етмәсинә мане олмасын. 24 Бир нечә ҝүндән сонра Феликс арвады Друсилла илә ҝәлди. Бу гадын јәһуди иди. Феликс Булусу јанына чағыртдырды вә Мәсиһ Исаја олан иман һаггында дедикләринә гулаг асды.+ 25 Булус салеһлик, тәмкин вә ҝәләҹәкдәки һөкм+ һаггында данышдығындан Феликс бәрк горхуб деди: «Сән һәләлик ҝет, имкан тапан кими сәни јенә чағыртдырарам». 26 О, бир јандан да Булусдан пул умурду. Буна ҝөрә дә ону јанына тез-тез чағыртдырыб онунла сөһбәт едирди. 27 Ики илдән сонра Феликсин јеринә Порси Фест кечди. Феликс јәһудиләрин ҝөзүндән дүшмәмәк үчүн+ Булусу дустаг сахламышды.\n^ Јахуд вәкили.\nҺәвариләрин ишләри 24


Q=17	C=5	SS=5	LS=5	PS=5	DC=0	LC=0	SD=0	BS=1	G0=12	G1=11	G2=6	DLID=az_RU	BODY=Дәниз мидијасынын ифраз етдији сап | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај газах гырғыз еве ермәни естон ефик зулу ибо иврит илок инҝилис исланд испан италјан каонде каталан кинјаруанда кирунди кореја коса лингала лози лувале луганда малагаси маҹар ндебеле (Зимбабве) оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи татар тви тетум (Дили) тигре ток-писин тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү һилигајнон әрәб\nДәниз мидијасынын ифраз етдији сап\nМИДИЈАЛАР (дәниз молјуску) тахтаја, гајалара вә ҝәмиләрә јапышырлар. Амма диҝәр дәниз ҹанлыларындан фәргли олараг, онлар сәтһә бирбаша јох, ифраз етдикләри назик саплар (бисес сап) васитәсилә јапышырлар. Бунун сајәсиндә мидијалар раһат гидалана вә «миграсија» едә билирләр. Лакин саплар океанын далғаларына дуруш ҝәтирмәк үчүн олдугҹа назикдир. Бәс неҹә олур ки, онлар сәтһә јапышыр вә далғалар онлары гопара билмир?\nМәлумат. Бу сапларын бир уҹу јумшаг вә еластик, диҝәр уҹу исә сәртдир. Тәдгигатчылар ашкар етмишләр ки, онларын сәтһә белә мөһкәм јапышмаларынын сирри ифраз етдикләри сапларын сәрт һиссәсинин 80 фаиз, јумшаг һиссәсинин исә 20 фаиз тәшкил етмәсидир. Беләҹә, мидијалар дәниз суларынын ҝүҹлү зәрбәләринә давам ҝәтирә билирләр.\nПрофессор Гај Ҝенин фикринҹә, бу, «мөһтәшәм» ихтирадыр. О дејир: «Бу ҹанлыны гејри-ади едән сәрт һиссәси илә јумшаг һиссәсинин бир-бирилә мүкәммәл тәрздә бирләшмәсидир». Алимләрин фикринҹә, бу гурулушдан һәр бир саһәдә, мәсәлән, һансыса гурғуну биналара вә ја суалты ҝәмиләрә јапышдырмаг, сүмүјү вәтәрә бирләшдирмәк, ҹәрраһи кәсикләри бағламаг үчүн истифадә етмәк олар. Санта Барбарадакы (АБШ) Калифорнија университетинин профессору Һерберт Вејт дејир: «Нә гәдәр ки јапышма технолоҝијасы саһәси мөвҹуддур, тәбиәт сонсуз идеја мәнбәји олараг галаҹаг».\nНеҹә фикирләширсиниз? Дәниз мидијасынын ифраз етдији сап тәкамүлүн нәтиҹәсидир, јохса јарадылыш мөҹүзәси?


Q=12	C=8	SS=2	LS=0	PS=2	DC=10	LC=0	SD=0	BS=2	G0=38	G1=24	G2=9	DLID=az_RU	BODY=Падшаһ Јерусәлимә годуғун белиндә дахил олур | Иса пејғәмбәрин һәјаты\nМӘТТА 21:1—11, 14—17 МАРК 11:1—11 ЛУКА 19:29—44 ЈӘҺЈА 12:12—19\nИСА ПЕЈҒӘМБӘР ТӘНТӘНӘ ИЛӘ ЈЕРУСӘЛИМӘ ДАХИЛ ОЛУР\nЈЕРУСӘЛИМИН МӘҺВ ОЛАҸАҒЫ ПЕЈҒӘМБӘРЛИК ОЛУНУР\nНөвбәти ҝүн, базар ҝүнү нисанын 9-у Иса Мәсиһ шаҝирдләри илә Бејтанијјәдән чыхыб Јерусәлимә ҝедир. Онлар Зејтун дағында јерләшән Бејтфәҹијәјә јахынлашанда Иса пејғәмбәр шаҝирдләриндән икисинә дејир:\n«Гаршыдакы кәндә ҝедин. Кәндә ҝирәндә пајаја бағланмыш бир ешшәк вә јанында бир годуг ҝөрәҹәксиниз. Онлары ачыб јаныма ҝәтирин. Ишдир, кимсә сизә бир сөз десә, дејин ки, Ағаја лазымдыр. Онда һәмин адам дәрһал һејванлары сизә верәҹәк» (Мәтта 21:2, 3).\nШаҝирдләр Мәсиһин бу ҝөстәриши илә Мүгәддәс Китаб пејғәмбәрлијинин һәјата кечдијини анламырлар. Онлар сонрадан баша дүшүрләр ки, бунунла Зәкәријјә пејғәмбәрин сөзләри јеринә јетир. О пејғәмбәрлик етмишди ки, Аллаһын вәд едилмиш тәвазөкар Падшаһы Јерусәлимә «ешшәјә, ешшәјин баласы годуға» миниб ҝәләҹәк (Зәкәријјә 9:9).\nШаҝирдләр Бејтфәҹијәјә ҝириб һејванлары ачанда орадакы адамлар дејирләр: «Һејваны нијә ачырсыныз?» (Марк 11:5). Амма шаҝирдләр онларын Ағаја лазым олдуғуну дејәндә адамлар мане олмурлар. Шаҝирдләр үст палтарларыны чыхарыб ешшәјин вә годуғун белинә гојурлар. Иса пејғәмбәр исә годуға минир.\nИса Мәсиһ Јерусәлимә ҝедир. Онун әтрафындакы издиһам ҝет-ҝедә бөјүјүр. Адамларын әксәријјәти үст палтарларыны, бәзиләри чөлдән кәсдикләри јашыл будаглары јола сәрирләр. Онлар гышгырырлар: «Јалварырыг, гуртар! Јеһованын ады илә ҝәләнә ешг олсун! Атамыз Давудун гаршыдан ҝәлән Падшаһлығына ешг олсун!» (Марк 11:8—10). Фәрисиләр ҹамаатын бу һәмд сөзләринә гәзәбләнирләр. Онлар Иса пејғәмбәрә дејирләр: «Устад, шаҝирдләрини сусдур». Пејғәмбәр онлара ҹаваб верир: «Буну билин ки, онлар суссајдылар, дашлар дилә ҝәлиб бағырарды» (Лука 19:39, 40).\nИса Мәсиһ Јерусәлимә бахыб ағламаға башлајыр вә дејир: «Каш бу ҝүн сән сүлһә апаран јолу дәрк едәјдин... Амма ҝөзләрин бағлыдыр». Јерусәлим инадла ҝөстәрдији итаәтсизлијә ҝөрә ҹаваб верәҹәк. Иса Мәсиһ пејғәмбәрлик едир: «Дүшмәнләрин сәнин әтрафында уҹу шиш пајаларла истеһкам гураҹаг, сәни мүһасирәјә алыб һәр тәрәфдән сыхышдыраҹаг. Онлар сәни, ушагларыны јерә чырпаҹаг, сәндә дашы даш үстә гојмајаҹаг, чүнки сән јохлама вахтыны сезмәдин» (Лука 19:42—44). Мәсиһин дедији кими, ерамызын 70-ҹи илиндә Јерусәлим дармадағын едилир.\nО, Јерусәлимә дахил оланда шәһәрдә ҹанланма јараныр. Шәһәр әһли бир-бириндән сорушур: «Бу кимдир?» Ҹамаат исә дејир: «Бу, Ҹәлиләнин Насирә шәһәриндән олан Иса пејғәмбәрдир!» (Мәтта 21:10, 11). Иса пејғәмбәрин Илазәри дирилтдијини ҝөрәнләр бу мөҹүзәни башгаларына данышырлар. Бу һадисәләри мүшаһидә едән фәрисиләр чар-начар јана-јана дејирләр: «Бүтүн дүнја онун ардынҹа ҝедир!» (Јәһја 12:18, 19).\nИса пејғәмбәр һәмишәки кими, бу сәфәр дә тәлим вермәк үчүн мәбәдә ҝирир. Бурада о, кор вә ахсаг адамлары сағалдыр. Бөјүк каһинләр вә мирзәләр Исанын етдији мөҹүзәләри ҝөрәндә вә мәбәддә: «Јалварырыг, Давуд Оғлуну гуртар», — дејән оғлан ушагларынын сәдасыны ешидәндә гәзәбләнирләр. Дин хадимләри пејғәмбәрдән сорушурлар: «Бунларын нә дедијини ешидирсән?» О ҹаваб верир: «Мәҝәр “Ушагларын вә көрпәләрин дили илә һәмд сәсләндирдин” сөзләрини һеч вахт охумамысыныз?» (Мәтта 21:15, 16).\nМәсиһ әтрафа ҝөз ҝәздирир. Артыг ҝеҹдир. О, он ики һәвариси илә орадан чыхыб ҝедир. Нисанын 10-у башламаздан өнҹә Мәсиһ Бејтанијјәјә гајыдыр вә базар ҝүнү орада ҝеҹәләјир.\nИса Мәсиһ падшаһ кими Јерусәлимә нә вахт вә неҹә ҝәлир?\nИса пејғәмбәр Јерусәлимә баханда һансы һиссләри кечирир вә һансы пејғәмбәрлији сөјләјир?\nИса пејғәмбәр мәбәдә ҝирәндә нәләр олур?


Q=12	C=6	SS=0	LS=4	PS=4	DC=0	LC=0	SD=0	BS=3	G0=40	G1=17	G2=10	DLID=az_RU	BODY=Јарадылыш 1 | Онлајн Мүгәддәс Китаб | Јени дүнја тәрҹүмәси\nҜөјлә јерин јаранмасы (1, 2)\nЈерин алты ҝүнә әрсәјә ҝәлмәси (3—31)\n1-ҹи ҝүн: ишыг; ҝүндүз вә ҝеҹә (3—5)\n2-ҹи ҝүн: фәза (6—8)\n3-ҹү ҝүн: гуру вә биткиләр (9—13)\n4-ҹү ҝүн: ҝөј ҹисимләри (14—19)\n5-ҹи ҝүн: балыглар вә гушлар (20—23)\n6-ҹы ҝүн: һејванлар вә инсанлар (24—31)\n1 Башланғыҹда Аллаһ ҝөјү вә јери јаратды.+ 2 Јер гурулушсуз вә бош иди, дәрин суларын+ үзәриндә гаранлыг һөкм сүрүрдү; Аллаһын руһу*+ суларын+ үзәриндә һәрәкәт едирди. 3 Аллаһ деди: «Гој ишыг олсун». Ишыг олду.+ 4 Аллаһ ҝөрдү ки, ишыг јахшыдыр. О, ишыгла гаранлығы бир-бириндән ајырды. 5 Аллаһ ишығы «ҝүндүз», гаранлығы исә «ҝеҹә» адландырды.+ Ахшам олду, сәһәр олду. Бу, биринҹи ҝүн иди. 6 Аллаһ деди: «Гој суларын арасында фәза+ олсун вә онлары ики јерә ајырсын».+ 7 Аллаһ фәзаны јаратды вә онун алтындакы сулары үстүндәки сулардан ајырды.+ Белә дә олду. 8 Аллаһ фәзаны «ҝөј» адландырды. Ахшам олду, сәһәр олду. Бу, икинҹи ҝүн иди. 9 Сонра Аллаһ деди: «Гој ҝөјүн алтындакы сулар бир јерә јығылсын вә гуру ҝөрүнсүн».+ Белә дә олду. 10 Аллаһ гуруну «јер»,+ бир јерә јығылмыш сулары исә «дәниз»+ адландырды. Аллаһ ҝөрдү ки, бу, јахшыдыр+. 11 Сонра Аллаһ деди: «Гој јердә от-әләф, тохум верән биткиләр вә нөвүнә ҝөрә тумлу мејвә ҝәтирән ағаҹлар битсин». Белә дә олду. 12 Јердә от-әләф, нөвүнә ҝөрә тохум верән биткиләр+ вә нөвүнә ҝөрә тумлу мејвә ҝәтирән ағаҹлар битди. Аллаһ ҝөрдү ки, бу, јахшыдыр. 13 Ахшам олду, сәһәр олду. Бу, үчүнҹү ҝүн иди. 14 Сонра Аллаһ деди: «Гој ҝүндүзү ҝеҹәдән ајырмаг үчүн+ ҝөјдә ишыг сачан ҹисимләр+ пејда олсун. Онлар бир әламәт олуб фәсилләри, ҝүнләри, илләри ҝөстәрсинләр.+ 15 Гој онлар ҝөјдән јерә ишыг сачсынлар». Белә дә олду. 16 Аллаһ ишыг сачан ики ири ҝөј ҹисми дүзәлтди, бөјүјүнү ҝүндүзә һөкм етмәк үчүн,+ кичијини исә ҝеҹәјә һөкм етмәк үчүн; О һәмчинин улдузлары дүзәлтди*.+ 17 Аллаһ онлары ҝөјдә јерләшдирди ки, јерә ишыг сачсынлар, 18 ҝүндүзлә ҝеҹәјә һөкм етсинләр вә ишығы гаранлыгдан ајырсынлар.+ Аллаһ ҝөрдү ки, бу, јахшыдыр. 19 Ахшам олду, сәһәр олду. Бу, дөрдүнҹү ҝүн иди. 20 Сонра Аллаһ деди: «Гој сулар ҹанлыларла долсун вә ҝөј үзүндә ганадлы мәхлуглар учсун».+ 21 Аллаһ нәһәнҝ дәниз һејванларыны, ҹинсинә ҝөрә суларда гајнашан ҹанлылары вә ҹинсинә ҝөрә һәр ҹүр ганадлы мәхлугу јаратды. Аллаһ ҝөрдү ки, бу, јахшыдыр. 22 Аллаһ онлара хејир-дуа вериб деди: «Төрәјиб чохалын вә дәниз суларыны долдурун,+ гој ганадлы мәхлуглар да јер үзүндә чохалсын». 23 Ахшам олду, сәһәр олду. Бу, бешинҹи ҝүн иди. 24 Сонра Аллаһ деди: «Гој јер ҹинсинә ҝөрә ҹанлылар — ев һејванлары, вәһши һејванлар вә сүрүнән һејванлар* әмәлә ҝәтирсин».+ Белә дә олду. 25 Аллаһ ҹинсинә ҝөрә вәһши һејванлары, ҹинсинә ҝөрә ев һејванларыны вә ҹинсинә ҝөрә сүрүнән һејванлары јаратды. Аллаһ ҝөрдү ки, бу, јахшыдыр. 26 Сонра Аллаһ деди: «Бизә бәнзәјән*+ инсан јарадаг+, гој о, дәниздәки балыглара, ҝөјдәки ганадлы мәхлуглара, ев һејванларына, бүтүн јер үзүнә вә јер үзүндә сүрүнән һејванларын һамысына һөкмранлыг етсин».+ 27 Беләликлә, Аллаһ инсаны Өз бәнзәриндә, Өзүнә охшар јаратды, онлары киши вә гадын олараг јаратды.+ 28 Сонра Аллаһ онлара хејир-дуа верәрәк деди: «Төрәјиб чохалын, бүтүн јер үзүнү долдурун+ вә она саһиб олун.+ Дәниздәки балыгларын, ҝөјдәки ганадлы мәхлугларын вә јердәки диҝәр ҹанлыларын үзәриндә һөкмранлыг един».+ 29 Сонра Аллаһ деди: «Бүтүн јер үзүндәки тохум верән биткиләрин вә тумлу мејвәләри олан ағаҹларын һамысыны сизә верирәм. Онларла гидаланын.+ 30 Бүтүн вәһши һејванлара, ҝөјдәки бүтүн ганадлы мәхлуглара, јердәки диҝәр ҹанлылара исә јем олараг бүтүн јашыл биткиләри верирәм».+ Белә дә олду. 31 Бундан сонра Аллаһ јаратдыгларынын һамысына бахды вә ҝөрдү ки, һәр шеј чох јахшыдыр+. Ахшам олду, сәһәр олду. Бу, алтынҹы ҝүн иди.\n^ Јахуд Аллаһын гүввәси.\n^ Бу ајәдә дүзәлтмәк кими тәрҹүмә олунан ибрани фели 1:21, 27 вә 2:3 ајәләриндә јаратмаг кими тәрҹүмә олунан фелдән фәрглидир вә гурмаг, һазырламаг, тәјин етмәк мәналарыны да дашыјыр.\n^ Еһтимала ҝөрә, бурада ишләнән ибрани сөзү ҝәмириҹиләр, һәшәратлар кими мәхлуглара да аиддир.\n^ Һәрфән: әксимиз, бәнзәримиз олан.


Q=9	C=6	SS=3	LS=3	PS=0	DC=0	LC=0	SD=0	BS=0	G0=50	G1=37	G2=12	DLID=az_RU	BODY=Аилә проблемләринин өһдәсиндән неҹә ҝәлмәк олар?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Кирибати Конго Литва Македонија Малта Мјанма Нидерланд Норвеч Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ајмара батак (тоба) бенгал болгар варај га газах ган гарифуна гуарани гуахиро гуҹарат гырғыз дхолуо еве ермәни естон ефик занде зулу ибан ибо иврит илок инҝилис испан италјан каннада каонде карен (сго) каталан кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио ламба латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар монгол море науатл (Хуастека) нгабар ндебеле (Зимбабве) нзема нјанека олу конзо оромо осетин папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тлапанек ток-писин тотонак тохолабал тсонга тумбука түрк умбунду урду фарс фин франсыз хорват чех чибемба чилуба чинјанја читонга читонга (Малави) чичева чокве чол шона јао јапон јоруба јунан ҝүрҹү Һаити креолу һилигајнон һинд әрәб\n«Атамын өлүмүндән чох кечмәмиш әрим мәнә деди ки, башга гадынла ҝөрүшүр, — дејә Ҹанет бөлүшүр. — Бунун үстүндән чох кечмәмиш о, ҝөзләнилмәдән пал-палтарыны јығды вә видалашмадан вә мәни ики ушагла гојуб ҝетди». Ҹанет иш тапды, лакин маашы евин ипотека кредитини өдәмәјә чатмырды. Амма онун дәрди тәк бу дејилди. О дејир: «Үзәримә дүшән јени мәсулијјәтләрә ҝөрә һәддән артыг нараһат идим. Өзүмү ҝүнаһкар һесаб едирдим ки, ушагларыма башга валидејнләр гәдәр баха билмирәм. Һәтта индијә кими нараһатам, ҝөрәсән, инсанлар мәним вә ушагларым барәдә нә дүшүнүрләр. Бәлкә дә фикирләширләр ки, әлимдән ҝәләни етсәјдим, аиләм дағылмазды».\nДуа Ҹанетә һиссләрини ҹиловламаға вә Аллаһла достлуғуну мөһкәмләндирмәјә көмәк едир. О дејир: «Фикирдән ҝеҹәләр јата билмирәм. Чүнки сүкут чөкүр, онларла баш-баша галырам. Фикирләри башымдан атыб јатмаға мәнә дуа вә Мүгәддәс Китаб көмәк едир. Ән севдијим ајәләр Филиппилиләрә 4:6, 7 ајәләридир: “Һеч нәјә ҝөрә нараһат олмајын. Һәр мәсәлә барәдә диләјинизи дуа вә јалварышла, шүкр едә-едә Аллаһа билдирин. Онда Аллаһын һәр бир ағылдан үстүн олан сүлһү үрәјинизи вә фикирләринизи... горујаҹаг”. О гәдәр ҝеҹәләри дуа илә кечирмишәм ки! Вә һәр дәфәсиндә Аллаһын вердији гәлб раһатлығыны дујмушам».\nИса пејғәмбәрин дуа илә бағлы дедији нөвбәти сөзләр һәр нөв нараһатчылыға аиддир: «Атаныз сизин нәјә еһтијаҹ дујдуғунузу Ондан истәмәздән әввәл билир» (Мәтта 6:8). Лакин биз јенә дә Аллаһдан көмәк диләмәлијик. Чүнки дуа Аллаһа јахынлашмағын башлыҹа үсулудур. Бунун сајәсиндә «О да сизә јахынлашаҹаг» (Јагуб 4:8).\nБәли, дуа садәҹә үрәјимизи бошалдыб өзүмүзү јахшы һисс етмәк үчүн бир васитә дејил. «Дуалары ешидән» Јеһова Аллаһ һәмчинин Ону иманла ахтаранлар үчүн һәрәкәтә кечир (Зәбур 65:2). Елә буна ҝөрә дә Иса пејғәмбәр давамчыларыны һәмишә дуа етмәјә вә руһдан дүшмәмәјә сәсләјирди (Лука 18:1). Биз Аллаһдан даима рәһбәрлик, көмәклик диләмәлијик вә әмин олмалыјыг ки, О, бизи мүкафатсыз гојмајаҹаг. Биз һеч вахт Аллаһын һәрәкәтә кечмәк истәјинә вә буна габил олдуғуна шүбһә етмәмәлијик. Даима дуа етмәјимиз бизим әсил иман саһиби олдуғумузу ҝөстәрир (1 Салоникилиләрә 5:17).\nИМАН САҺИБИ ОЛМАГ НӘ ДЕМӘКДИР?\nБәс иман нәдир? Иман Аллаһы бир варлыг кими танымаг демәкдир (Јәһја 17:3). Биз буну, илк нөвбәдә, Мүгәддәс Китабы охујуб Аллаһын дүшүнҹә тәрзини мәнимсәмәклә едирик. Орадан биз өјрәнирик ки, Аллаһ һәр биримизи ҝөрүр вә бизә көмәк етмәк истәјир. Лакин әсил иман Аллаһ һагда сәтһи билик әлдә етмәкдән даһа чох шеји өзүнә дахил едир. Буна һәмчинин Аллаһла һөрмәтҹил достлуг мүнасибәтләри дә дахилдир. Киминләсә бир ҝүнүн ичиндә дост олмаг мүмкүн олмадығы кими, Аллаһла да мүмкүн дејил. Аллаһ һагда даһа чох өјрәндикҹә, «Онун бәјәндији ишләри» ҝөрдүкҹә вә Онун көмәјинин шаһиди олдугҹа иманымыз ҝүҹләнир (2 Коринфлиләрә 10:15; Јәһја 8:29). Мәһз бу ҹүр иман Ҹанетә нараһатчылыгларыны дәф етмәјә көмәк едир.\nҸанет дејир: «Һәр ишимдә Јеһованын көмәјини ҝөрдүкҹә иманым мөһкәмләнирди. Тез-тез һагсызлыгларла үзләширдик вә бизә елә ҝәлирди ки, онларын өһдәсиндән ҝәлмәк гејри-мүмкүндүр. Амма мән чохлу дуа едирдим, һәр дәфә Јеһова елә јол ачырды ки, јатсам јухума да ҝирмәзди. Аллаһа шүкүр едәндә Онун мәним үчүн нәләр етдији јадыма дүшүр. Биз дара дүшәндә Јеһова Аллаһ һәмишә дадымыза чатыр. Аллаһ һәмчинин мәнә Онун әсил хидмәтчиләри олан һәгиги достлар бәхш едиб. Онлар һәмишә мәнә дајаг олур вә ушагларыма ҝөзәл нүмунә гојурлар *.\nБаша дүшүрәм нәјә ҝөрә Јеһова Мәлаки 2:16 ајәсиндә: “Мән бошанмаја нифрәт едирәм”, — дејир. Ҝүнаһсыз тәрәф үчүн бу, ән ағыр хәјанәтдир. Әримин бизи атыб ҝетмәсиндән илләр кечиб, анҹаг һәлә дә бәзән дахилимдә бошлуг һисс едирәм. Белә анларда чалышырам башгаларына көмәк едим вә бунун мәним өзүмә дә бөјүк көмәји дәјир». Мүгәддәс Китабын тәнһалыға гапылмамаг мәсләһәтинә әмәл етмәјин сајәсиндә Ҹанетин нараһатчылығы хејли азалды * (Мәсәлләр 18:1).\nАллаһ «јетимләрә ата, дул гадынлара архадыр» (Зәбур 68:5).\n«Аллаһын јетимләрә ата, дул гадынлара арха олмасы мәним ән бөјүк тәсәллимдир. Әримдән фәргли олараг, О, бизи һеч вахт атмајаҹаг», — дејә Ҹанет бөлүшүр (Зәбур 68:5). Ҹанет билир ки, Аллаһ бизи «писликлә сынамыр». Әксинә, О, нараһатчылыгларымызын өһдәсиндән ҝәлмәк үчүн бизә сәхавәтлә һикмәт вә инсан ҝүҹүндән үстүн олан ҝүҹ верир (Јагуб 1:5, 13; 2 Коринфлиләрә 4:7).\nБәс әҝәр һәјатымыз тәһлүкәдә олдуғу үчүн нараһатчылыг кечиририксә, онда неҹә?\n^ абз. 9 1 Коринфлиләрә 10:13; Ибраниләрә 4:16 ајәләринә бахын.\n^ абз. 10 Нараһатчылыгдан азад олмагла бағлы диҝәр мәсләһәтләри www.jw.org сајтындакы «Һәјат сизин әлиниздәдир, јохса сиз һәјатын?» адлы «Ојанын!» журналынын 2015-ҹи ил ијул сајындан тапа биләрсиниз.


Q=6	C=3	SS=1	LS=3	PS=1	DC=0	LC=0	SD=0	BS=4	G0=51	G1=37	G2=13	DLID=az_RU	BODY=Јеһова «гајғынызы чәкир». 1 Бутрус 5:7 | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Ангола жест дили Вјетнам Данимарка Индонезија Исвеч Кирибати Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара ачоли ајмара баса (Камерун) башгырд бенгал бикол болгар булу варај волајта га ган гуарани гуҹарат гырғыз дхолуо еве ермәни естон ефик занде ибанаг ибо иврит илок инҝилис исланд исоко испан италјан кабре каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар монгол море ндебеле (Зимбабве) нзема нјунгве окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсва тумбука түрк түркмән урду урһобо фарс фин фон франсыз хорват чех читонга (Малави) чичева чуваш шона јао јапон јоруба јунан ҝүрҹү һауса һилигајнон һинд һири-моту әрәб өзбәк\nНӘЈӘ ҜӨРӘ бу сөзләрин доғрулуғуна әмин ола биләрсән? Сәбәбләрдән бири одур ки, бу сөзләр Мүгәддәс Китабда јазылыб. 1 Бутрус 5:7 ајәсиндә гејд олунур: «Бүтүн гајғыларынызы Онун үзәринә гојун, чүнки О, гајғынызы чәкир». Јеһова Аллаһын шәхсән сәнинлә марагландығына һансы сүбутлар вар?\nАЛЛАҺ ИНСАНЛАРЫН ЕҺТИЈАҸЫНЫ ӨДӘЈИР\nЈеһова бизә ҝөзәл нүмунәдир: хејирхаһ вә сәхавәтлидир\nЈеһова Аллаһда инсанын јахын достунда ҝөрмәк истәдијин кејфијјәтләр вар. Бир-биринә хејирхаһлыг вә сәхавәт ҝөстәрән инсанлар чох вахт јахын дост олурлар. Јеһованын һәр ҝүн бәндәләринә хејирхаһлыг вә сәхавәт ҝөстәрдији ҝөз габағындадыр. Мисал үчүн, Аллаһ «ҝүнәшә әмр едир ки, писләрин дә, јахшыларын да үзәринә доғсун. Јағыша әмр едир ки, салеһләрин дә, гејри-салеһләрин дә үзәринә јағсын» (Мәт. 5:45). Ҝүнәш вә јағышын һансы фајдасы вар? Фајдаларындан бири одур ки, Аллаһ онларын васитәсилә бизә бол-бол гида верир, үрәјимизи шадлыгла дојдурур (Һәв. 14:17). Јеһованын көмәји илә јер күрәси бол гида верир. Бизә дадлы гида гәдәр севинҹ верән шејләри бармагла сајмаг олар.\nБәс онда нәјә ҝөрә бу гәдәр инсан аҹлыг чәкир? Чүнки рәһбәрләр бүтүн диггәтләрини инсанларын јашајышыны јахшылашдырмаг әвәзинә, сијаси ҝүҹ топламаға вә мадди газанҹ әлдә етмәјә ҹәмләјибләр. Анҹаг Јеһова тезликлә индики системи Оғлунун идарә етдији Падшаһлыгла әвәз едиб тамаһкарлығы арадан галдыраҹаг. Артыг аҹлыг олмајаҹаг. О дөвран ҝәләнә кими Аллаһ садиг хидмәтчиләринә көмәк едәҹәк (Зәб. 37:25). Мәҝәр бу, Онун гајғысынын тәзаһүрү дејил?\nЈЕҺОВА БИЗӘ ВАХТ АЈЫРЫР\nЈеһова бизә ҝөзәл нүмунәдир: вахт ајырыр\nЈахшы дост сәнә вахт ајырыр. О, сәнинлә саатларла сөһбәт едә биләр. Сән проблемин вә нараһатчылығын һагда данышанда исә о, диггәтлә гулаг асаҹаг. Бәс Јеһова һагда буну демәк олар? Әлбәттә! О, бизим дуаларымызы динләјир. Буна ҝөрә дә Мүгәддәс Китаб бизи даима дуа етмәјә тәшвиг едир (Ром. 12:12; 1 Салон. 5:17).\nСәнҹә, Јеһова сәнин дуаларыны динләмәк үчүн нә гәдәр вахт сәрф едир? Мүгәддәс Китабдакы бир нүмунә бу суала ҹаваб верир. Һәвариләрини сечмәмишдән әввәл Иса Мәсиһ «бүтүн ҝеҹәни Аллаһа дуа етди» (Лука 6:12). О, дуасында бир чох шаҝирдинин адыны чәкиб онларын хүсусијјәтләрини вә зәиф ҹәһәтләрини вурғулајараг Аллаһдан хаһиш етди ки, һәвари сечмәкдә она көмәк етсин. Сәһәр ачыланда о, артыг кими һәвари сечәҹәјини билирди. «Дуалары ешидән» Јеһова сәмими дуалары севә-севә динләјир (Зәб. 65:2). Инсан ону нараһат едән мәсәлә барәдә саатларла дуа етсә дә, Јеһова онун нә вахт гуртараҹағыны ҝөзләмир.\nЈЕҺОВА БАҒЫШЛАЈАН АЛЛАҺДЫР\nЈеһова бизә ҝөзәл нүмунәдир: бағышлајандыр\nБәзән ән јахын достлар белә, бағышламаға ҝәлдикдә чәтинлик чәкирләр. Бәзиләри бағышлаја билмирләр дејә, һәтта узун илләрин достлуғуна сон гојурлар. Анҹаг буну Јеһова Аллаһа шамил етмәк олмаз. Мүгәддәс Китаб тәшвиг едир ки, бүтүн сәмими инсанлар бағышланмаг үчүн Аллаһа үз тутсунлар, чүнки О, ҹомәрдликлә әфв едир (Әшј. 55:6, 7). Бәс Јеһова нәдән ирәли ҝәләрәк бағышламаға һазырдыр?\nМисилсиз мәһәббәтиндән ирәли ҝәләрәк. О, дүнјаны о гәдәр севир ки, Оғлу Иса Мәсиһи онун уғрунда гурбан верди. Буну бәшәр өвладларыны ҝүнаһдан вә онун ҝәтирдији зәрәрдән хилас етмәк үчүн етди (Јәһ. 3:16). Анҹаг фидјә гурбанлығынын ролу бунунла битмир. Мәсиһин гурбанлығы сајәсиндә Аллаһ Ону севәнләри ҹомәрдликлә бағышлајыр. Һәвари Јәһја јазмышды: «Әҝәр ҝүнаһларымызы етираф едириксә, О, сәдагәтли вә адил олдуғундан ҝүнаһларымызы бағышлајаҹаг» (1 Јәһ. 1:9). Јеһова ҝүнаһларымызы бағышладығы үчүн инсанларла Онун арасындакы достлуг мүнасибәти позулмур. Мәҝәр буну билмәк сәнин үрәјини риггәтә ҝәтирмир?!\nЕҺТИЈАҸЫН ОЛАН ВАХТ ЈАНЫНДАДЫР\nЈеһова бизә ҝөзәл нүмунәдир: Она еһтијаҹымыз оланда јанымыздадыр\nЈахшы дост көмәк лазым оланда өзүнү дәрһал чатдырыр. Бәс Јеһова? Онун Кәламында дејилир ки, хидмәтчиләриндән бири «бүдрәсә дә јыхылмаз, чүнки Јеһова онун әлиндән тутур» (Зәб. 37:24). Јеһова Өз хидмәтчиләринә мүхтәлиф јолларла дајаг олур. Ҝәлин Кариб дәнизиндәки Санта Круз адасында баш верән һадисәјә нәзәр салаг.\nБир ҝәнҹ гызы дини етигадына ҝөрә бајраға тәзим етмәдији үчүн синиф јолдашлары ҝөзүмчыхдыја салмышды. Јеһоваја дуа етдикдән сонра о гәрара ҝәлди ки, өзүнү мүдафиә етсин. О, нөвбәти тапшырығыны бајраға тәзим мөвзусунда һазырлады. «Мүгәддәс Китаб һекајәләри» нәшринин көмәји илә синиф гаршысында изаһ етди ки, онун бу гәрарына Сәдраһ, Мисаһ вә Абиднағунун һадисәси тәсир едиб. Сонра дејир: «Бу үч ибрани ҝәнҹ бүтә ситајиш етмәдикләри үчүн Јеһова онлары горуду». Сонда синиф јолдашларына бу китабы тәклиф едир вә онлардан он бири ҝөтүрүр. Бу ҝәнҹ гыз белә ваҹиб мөвзуда шаһидлик етмәк үчүн Јеһованын она ҝүҹ вә мүдриклик вердијинә ҝөрә чох севинирди.\nНә вахтса үрәјиндә Јеһованын сәнин гајғыны чәкдијинә даир шүбһә јаранса, Зәбур 34:17—19, 55:22 вә 145:18, 19 ајәләрини охујуб үзәриндә дүшүн. Узун илләр Јеһоваја хидмәт едән баҹы-гардашлардан Јеһованын онларын гејдинә неҹә галдығы барәдә соруш. Аллаһын көмәјинә еһтијаҹ дујанда Она дуа ет. Тез бир заманда Јеһованын сәнин гајғына неҹә галдығыны ҝөрәҹәксән.


Q=5	C=5	SS=2	LS=0	PS=0	DC=0	LC=0	SD=0	BS=0	G0=59	G1=36	G2=17	DLID=az_RU	BODY=26 Ијун 2021\nҺәрәм мүдафиәчиси, шәһид Һамид Ҹәвани\n31-ҹи Ашура бригадасынын топчу мүшаһидәчиси, шәһид һәрәм мүдафиәчиси Һамид Ҹәвани, Иранын Шәрги Азәрбајҹан әјаләтинин ән ҝәнҹ һәрәм мүдафиәчиләриндән биридир. О, 19 нојабр 1990-ҹы илдә анадан олуб.\n13 мај 2015-ҹи ил, Суријанын Лазигијјә мәнтәгәсиндә јараланды вә јарасы ағыр олдуғу үчүн, Сурија вә Теһранда тәгрибән 42 ҝүн комада галды. 24 ијун 2015-ҹи илдә Һаггын чағрышыны гәбул едәрәк Кәрбәла карванына гошулду.\nТәбриздән Һамид Ҹәвани адлы бир силаһдашым вар иди ки, Идлибдән Лазигијјә тәрәфә һүҹум едән террорчулары топ атәшинә тутмушду. Онларын бир чохуну елә топ атәшилә мәһв етди.\nТеррорчулар бу топун онларын һәрәкәтинә мане олдуғуну ҝөрдүкдә, ҝизлинҹә ағаҹларын арасы илә ҝәләрәк, Малјотка ракетилә һәдәф алдылар. Ракет топла Һамид Ҹәванинин үзү арасында партлады. Онлар да бу һадисәни лентә алыб јајымладылар.\nҺамид Ҹәванинин јараландығы бизә мәрузә едилди. Өзүмүзү Лазигијјә хәстәханасына чатдырдыг. Ҝөрдүк ки, ики әли бәдәниндән гопуб, ҝөзләри кор олуб. Анҹаг үрәји дөјүнүрдү. Ону Дәмәшгә апармаг истәјирдик. Дедиләр; “олмаз. Әҝәр ону тәјјарәјә гојсаныз, ја тәрпәдилсә, һәјатла видалашаҹаг. Бир нечә ҝүн сәбр етмәлисиниз.” Бәдәни шишмиш вә чәкиси 3 гат артмышды. Даһа сағ галмајаҹағы мәлум иди.\nОну ҝөрмәк үчүн аиләси Лазигијјәјә ҝәлди. Бир мүддәт сонра, азҹа јахшылашан кими Дәмәшгә, орадан Теһрана ҝәтирилди. Амма, бир мүддәт сонра шәһид олду вә Тәбризин “Ҝүлзар шүһәда”сында дәфн едилди.\nЧох јахшы вә шүҹаәтли ҹаван иди. Һәм дә субај иди. Әввәлки әмәлијјатларда да бирҝә дөјүшмүшдүк. Ҝетмәк истәдикдә сорушдум: “Һара ҝедирсән?” деди: “Евләнмәк истәјирәм.” Она бир дәст костјум алдым вә дедим: “Бу да мәндән сәнә тој һәдијјәси.”\nӨзү мәнә деди ки; Тәбриздә елчи ҝедибләр, гызын аиләси дејиб ки, шәртимиз будур ки, даһа ҹәбһәјә ҝетмәјәсән. О да демишди ки, онда бир дәфә дә ҝедиб гајыдаҹам. Бир дәфә д ҝәлди, мәнә буну данышды вә даһа гајытмады. Аллаһ руһуну шад етсин.\nҺаҹы Гасим Сүлејмани ону Суријадакы гүввәләр ичиндә “чохшахәли” адландырмышды. Бу шәһид топ вә артиллерија саһәсиндә олан мәһарәтилә, ИШИД гүввәләринә сарсыдыҹы зәрбәләр вурмуш вә онларын үрәјиндә ваһимә јаратмышды.\nАтасы Һаҹы Ҹәфәр Ҹәвани онун һаггында Дефапресс-ә бунлары деди: “Һамид дини вә мәнәви фәзада бөјүдү. 5 јашындан мәсҹиддә гәнд пајлајараг хидмәт едирди. Ушаглыгдан пәһләванлыг вә фәдакарлыг хүсусијјәти варды. Мәктәбдә дә чох ҝөзәл дәрс охујурду вә мәсҹиддә дә мәшғәлә кечирди.\nБурада ҝенерал да олсан, сынмалысан!\nҺамид Ҹәванинин атасы, онун Имам Һүсејн (ә) мәҹлисләринә һәвәсиндән данышды: Һамид Ашура ҝүнү еһсан газанлары вә габларыны јумағы өз өһдәсинә ҝөтүрдү. Башгалары она дедиләр: “Аға Һамид, сән забитсән. Јахшы олар ки, бу ишләри башгаларына тапшырасан.” Ҹавабында деди: “Бура елә бир јердир ки, әҝәр ҝенерал да олсан, уҹалмаг үчүн сынмалысан!”\nСуријаја ҝетмәк үчүн севинҹиндән дәрисинә сығмырды\nӨвладынын Суријаја ҝетмәси үчүн севиндијини атасы белә хатырлады: 2014-ҹү илин пајызында Һамид севинҹәк евә ҝәлди. Хүсуси зөвглә деди: “Јахшы бир хәбәрим вар.” Һамымыз диггәтлә она гулаг асдыг. Деди: “Јадыныздадыр ки, дејирдим; каш 1400 ил бундан габаг дүнјаја ҝәләјдим вә Һәзрәт Имам Һүсејнлә (ә) бирҝә дөјүшүб онун аиләсини горујајдым? Инди бу фүрсәт јаранды ки, Суријаја ҝедиб Имам Һүсејнин (ә) баҹысыны горујаҹам.”\nШәһид олаҹағыны билирди\nАтасы әлавә етди: Кәбин мәрасими үчүн мартын 21-и тәјин олунса да, Һамид мәнә деди: “Ата, һазырда мәним евлилик шәраитим јохдур. Мән бу гыз вә аиләсиндә бир ејиб ҝөрмүрәм, нә ејиб варса, мәндәдир. Мән истәмирәм ки, киминсә ады шәхсијјәт вәсигәмдә гејд олунсун, сонра онлар гаршысында башы ашағы олум. Чүнки Аллаһ гојса, бу дәфә Суријаја ҝетсәм, чох да јашамајаҹағам.”\nЈараланмасы вә шәһадәти Һәзрәт Әбәлфәзл (ә) кими иди\nАтасы ҝөз јашлары ичиндә деди: Јараландығыны ешитдикдән 4 ҝүн сонра, мүәјјән разылашмаларла Суријаја ҝедә билдик. Суријаја чатдыгда, Ханым Зејнәбин (с.ә.) һәрәминин һансы тәрәфдә олдуғуну билмәдијим үчүн, 4 тәрәфә салам вердим вә дедим: Ханым ҹан! Имам Һүсејнлә (ә) сон видалашманда, чох дөзүмсүзлүк едирдин. Имам Һүсејн (ә) әлини синәнин үзәринә гојду вә сиз арам олдунуз. Сизи ананыз Һәзрәт Зәһраја (с.ә) анд верирәм ки, гардашыныздан истәјин ки, әлини мәним дә синәмә гојсун вә о арамлыг мәним дә гәлбимә долсун.\nЛазигијјәдә Һамидин јатдығы хәстәханаја чатдыгда, кимдән ону сорушдумса, мәнә деди: “Һәзрәт Әбәлфәзлин (ә) фаҹиәсини хатырла. Онун барәдә нә дејибләрсә, Һамид барәдә дә ејнисидир.” Ракетин зәрбәси нәтиҹәсиндә, Һамид ики әли вә ики ҝөзүнү итирмишди. Һәкимләрин фикринҹә гәлпә вә партлајыш нәтиҹәсиндә бејнинин 80 фаизи дағылыб. Үзү елә јараланмышды ки, даһа танынмырды. Комада иди.\nҜенерал Сүлејмани онун башы үстә ағлады\nСурија хәстәханаларында 22 ҝүн јатдыгдан сонра, Таһрана ҝәтирдик. Бәгијјәтуллаһ хәстәханасында јерләшдији илк ҝүнләрдә Һаҹы Гасим Сүлејмани онун башы үстә ҝәлди. Елә ки ҝөзү Һамидә саташды, ҝөзүндән јаш ахмаға башлады вә деди: “Мән Суријадакы гүввәләримин ән чохшахәлисини итирдим.” О, 42 ҝүн комада галдыгдан сонра, 25 јашында шәһадәтә чатды.\nШәһадәт вәзијјәтини рәсмә чәкмишди!\nҺаҹы Ҹәфәр Ҹәвани, Һамидин Һәзрәт Әбәлфәзлә олан рәғбәти барәдә деди: “Оғлум вәсијјәтнамәсиндә јаздығы кими вә шәһид олдугдан сонра ҹибиндән чыхан чәкдији рәсмләрдә, өз шәһадәт вәзијјәтини рәсмә чәкмишди ки, Һәзрәт Әбәлфәзл кими шәһид олур. Суријалы вә иранлылар арасында да, “Әбәлфәзли шәһид” ләгәбини алды.\nМөвлам Имам Хаменеинин фәрманы илә Суријаја ҝедирәм\nБу әзиз шәһид өз вәсијјәтнамәсинин бир һиссәсиндә јазыр: Еј Аллаһ Рәсулунун (с) Әһли-бејтинин (ә) ашигләри! Мән чох арзулајырдым ки, каш 1400 ил өнҹә олардым вә мөвлам Имам Һүсејнин (ә) ордусунда дөјүшүб шәһид олајдым. Артыг о вахты чатыб ки, мөвлам Имам Хамәнеинин фәрманына “Ләббәјк” дејим вә пејғәмбәрин Әһли-бејтини (ә) мүдафиә едим. Буна ҝөрә дә, Суријадакы һәрәмләри мүдафиә етмәјә јолланырам. Арзу едирәм ки, баҹысыны мүдафиә јолунда шәһид олан Һәзрәт Аббас (ә) кими шәһид олум.\n1237 дәфә бахылыб


Q=13	C=13	SS=6	LS=0	PS=0	DC=0	LC=0	SD=0	BS=1	G0=4	G1=4	G2=3	DLID=az_RU	BODY=Ирландијанын Авропа Парламентиндәки нүмајәндәси Мик Уоллес Твиттер һесабында Авропа Иттифагынын Ирандакы әфганыстанлы гачгынларына гаршы ајры-сечкилијини тәнгид едиб.\nО, твиттер һесабында јазыб: “Иран тәхминән 3,6 милјон әфган гачгына ев саһиблији едир вә Түркијәдән фәргли олараг, онларын гајғысына галмаг үчүн иттифагдан милјардлар (авро) алмыр.”\nАвропа рәсмиси әлавә едиб: “Талибан Әфганыстанда нәзарәти әлә кечирдикдән сонра даһа 300 мин әфган Ирана дахил олуб вә бу өлкәјә дәстәк вермәк әвәзинә Ирана санксија тәтбиг едилиб. Авропа Иттифагы әфган гачгынларына әһәмијјәт вермирми?”\nМ. Уоллес Иранын Авропа Иттифагындакы нүмајәндә һејәтинин гыш фәсли јахынлашдыгҹа әфган гачгын бөһранынын ҝүҹләндији барәдә хәбәрдарлыг месажына да тохунуб.\nИранын Авропа Иттифагындакы нүмајәндә һејәти Әфганыстанда вә бу өлкәнин гачгынлары арасында һуманитар фәлакәтин гаршысынын алынмасынын глобал мәсулијјәт олдуғуну вә Иранын бејнәлхалг иҹтимаијјәтин ҝүҹлү дәстәјинә еһтијаҹы олдуғуну вурғулајыб.\nНорвеч Гачгынлар Шурасы бу јахынларда вердији һесабатында һәр ҝүн 4000-5000 әфганын өлкәдән Ирана гачдығыны билдирәрәк, даһа чох малијјә ајрылмасына вә вәзифәләрин бөлүнмәсинә чағырыб.\nНорвеч Гачгынлар Шурасынын баш катиби Јан Егланд әфганыстанлы гачгынлары гәбул етдијинә ҝөрә Ирана тәшәккүр едәрәк дејиб: “Биз Ираны сон 40 ил әрзиндә милјонларла әфган гачгыны гәбул етдијинә ҝөрә алгышлајырыг.”\nТалибанын Әфганыстанда һакимијјәтә ҝәлмәсиндән сонра ән азы 300 мин әфганын Ирана дахил олдуғу тәхмин едилир. Гышда һәлә дә јүз минләрлә инсанын Ирана кечәҹәјини ҝөзләмәк олар.\nТәхминән 5 милјон әфган өлкәдән гачыб, онларын 90 фаизи Иран вә Пакистандадыр. Иранда тәхминән 3,6 милјон әфган јашајыр.\nİран әфган гачгынлары, о ҹүмләдән сертификаты олмајанлары коронавируса гаршы пејвәнд едир.\n1182 дәфә бахылыб


Q=13	C=0	SS=0	LS=6	PS=6	DC=0	LC=0	SD=0	BS=0	G0=11	G1=9	G2=7	DLID=az_RU	BODY=Кәпәнәјин ганады | Тәкамүл, јохса јарадылыш мөҹүзәси?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса лингала лози малагаси маҹар пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nКӘПӘНӘЈИН ганадлары о гәдәр инҹә вә көврәкдир ки, һәтта онун үзәринә дүшән тоз дәнәҹијинин вә ја су дамҹысынын ағырлығы учмасына чәтинлик төрәдә биләр. Анҹаг кәпәнәјин ганадлары һәмишә тәмиз вә гуру галыр. Бунун сирри нәдәдир?\nКәпәнәјин ганады бир-бирини өртән хырда-хырда пулҹугларла өртүлүдүр\nФикир верин. Морфо нөвүндән олан ири мави кәпәнәкләри (Morpho didius) арашдыран Оһајо Университетинин тәдгигатчылары мараглы бир факт ашкар етмишләр. Ади ҝөзлә баханда бу кәпәнәјин ганадлары һамар ҝөрүнсә дә, онларын сәтһи бир-бирини өртән вә кирәмитлә һөрүлмүш дама бәнзәјән хырда-хырда пулҹугларла өртүлүдүр. Бу пулҹугларын араларындакы хырда паралел новчалар сајәсиндә чирк зәррәҹикләри вә су дамҹылары асанлыгла дијирләниб јерә дүшүр. Мүһәндисләр кәпәнәјин ганадынын сәтһинә бәнзәјән вә сују кәнара ахыдан, еләҹә дә өзү-өзүнү тәмизләјән сәтһләр јаратмаға чалышырлар. Бу материалдан сәнаједә вә тибдә истифадә етмәк олаҹаг.\nКәпәнәјин ганады алимләрин ҹанлылардакы дизајны тәкрарламаға чалышдыгларына даһа бир нүмунәдир. Тәдгигатчы Бһарат Бһушан гејд едир: «Тәбиәт — хырдасындан тутмуш ирисинәдәк — инсанларын әсрләр боју илһам алдығы мүһәндис мөҹүзәләри илә долудур».\nНеҹә дүшүнүрсүнүз? Кәпәнәјин ганады тәкамүлүн нәтиҹәсидир, јохса јарадылыш мөҹүзәсидир?


Q=12	C=1	SS=0	LS=9	PS=1	DC=0	LC=0	SD=0	BS=3	G0=36	G1=32	G2=24	DLID=az_RU	BODY=Әманәтә хәйанәт — AQRA Elmin İnkişafına Dətsək İctimai Birliyi\n2008-ҹи ил октйабр айынын 21 дә Алфред Нобелин анадан олмасынын 175-ҹи иллийи тамам олур.\nАлфред Бернһард Нобелин анадан олмасынын 175-иллийидир\nХIХ әсрин икинҹи йарысында Русийада фәалиййәт ҝөстәрмиш исвеҹли ихтирачы вә саһибкар Алфред Нобел өлүмүндән бир ил габаг вәсиййәт етмишдир ки, бүтүн вар-дөвләти (бунларын ичәрисиндә Бакы нефтиндән газанылан сәрма-йә) бәшәриййәтә даһа чох хейир верән шәхсләри һәвәсләндирмәк мәгсәдилә Исвеҹ һәм Норвеҹ краллыгларында йарадыласы хүсуси фонда йөнәлдилсин. 1900-ҹу илдә йарадылмыш фонд о замандан бәри ән ҝөркәмли алимләрә, әдибләрә, өндәрләрә Нобелин адыны дашыйан чох нүфузлу мүкафатлар пайлайыбдыр.\nБу мүкафатлар һәр ил декабрын 10-да – Нобелин вәфат етдийи ҝүн бәйан олунур вә нөвбәти илин башланғыҹында тәнтәнәли шәраитдә Исвеҹ крал аиләсинин иштиракы илә лауреатлара тәгдим олунур. Тәлтиф олунанлара гызыл медал, диплом вә 2 милйон Исвеҹ крону (инди 150 мин евро), йахуд 225 мин АБШ доллары һәҹминдә банк чеки верилир.\nНобел мүкафатлары фонду асылаҹагсыз, гейри-һөкүмәт тәшкилатыдыр. Өзү өзлүйүндә лауреатлыға намизәдләрин ирәли сүрүлмәси, бунларын мүзакирә едилмәси вә сон сечим кечирмәси просесләринә гарышмыр. Һәмин вәзифәләр сәрбәст ишләйән бөлмәләрин үзәринә гойулубдур.\nҺазырда Нобел фонду һәмчинин Нобел симпозиумуну да идарә едир. Бу гурума 1966-ҹы илдән башлайараг, әсасән, Исвеҹ банкынын айырдығы малийә йардымы ҝөстәрилир.\n1968-ҹи илдә Исвеҹ банкы өзүнүн 300-иллик йубилейи илә әлагәдар тәклиф етмишдир ки, Нобелин вәсиййәтиндә гейд олунан елми саһәләрлә йанашы игтисадиййат үзрә дә мүкафатлар айрылсын. Исвеҹ Крал Елмләр Академийасы, илкин мүкафатларын верилмәсинә даир принсипләрә вә гайдалара уйғун шәкилдә һәмин ихтисас үзрә мүкафат верән гурумун сәлаһиййәтләрини өз үзәринә ҝөтүрдү. Игтисадиййат саһәсиндә мүкафат да декабрын 10-да, башга мүкафатларын ардынҹа бәйан едилир. Биринҹи дәфә о, 1969-ҹу илдә верилмишдир. Рәсми ады – Алфред Нобелин игтисадиййат үзрә хатирә мүкафатыдыр.\nЛакин Нобел фондунун статусу, һәмчинин мүкафатлары пайлайан гурумун фәалиййәтинин тәнзимләмәсинә мәхсус гайдалар хүсуси комитә тәрәфиндән заһирән вәсиййәтин шәртләринә уйғун, маһиййәтҹә исә вәсиййәтә зидд шәкилдә ишләниб һазырланыбдыр.\nБелә ки, физика вә кимйа саһәсиндә мүкафатлары, һәм дә игтисадиййат үзрә мүкафаты верән Крал Елмләр Академийасы, һабелә физиолоҝийа вә тәбабәт саһәсиндә мүкафатлары верән Стокһолм Каролин Тибб-Ҹәрраһиййә Институту нәдәнсә, һәр бир мүкафаты, бир гайда олараг, үч нәфәр арасында бөлүр. Беләликлә, елмин бу ҝүн ән ваҹибли истигамәтләринә тәкан верәси вәсаитин тәмәркүзләшмәси пуча чыхарылыр. Бу, Нобелин вәсиййәтинә зиддир. Ахы вәсиййәт саһиби, онун өз сөзүнә ҝөрә, истәрди ки, тәсис етдийи мүкафат елмлә мәшғул олан «әлиашаҹы хәйалпәрвәр»ләри руһландырсын.\nБашга зиддиййәт ондан ибарәтдир ки, мүкафатлары чохдан өтүб кечмиш илләрдә әлдә едилән наилиййәтләрә ҝөрә верирләр. Бу мүкафатлары, бир гайда олараг, йаша долмуш профессорлар алыр. 1999-ҹу иләдәк физика саһәсиндә Нобел комитәсинә башчылыг едән С.Јарског дейирди ки, «һәтта ҝөз габағындакы намизәд бу мүкафаты ҝөзләйиб алмаг үчүн мөһкәм ҹансағлығына малик олмалыдыр». Мүкафат, бәшәриййәтә ән чох хейир вермәк игтидарында олан алимләрин ишини сүрәтләндирән амил олмаг әвәзинә елми ишчиләрин тәгаүдүнү бировуз артыран әлавәнин бәнзәринә дөнүбдүр.\nТәәҹҹүблү дейил ки, әсли норвеҹ олан америкалы милйончу Фред Кавли йени елми мүкафат тәсис етдийи барәдә бәйанат йайыбдыр. Ҝөзләдилдийинә ҝөрә мүкафат Нобел мүкафаты илә рәгабәтли оласыдыр. Бир милйон АБШ доллары һәҹминдә бу мүкафат илашыры үч елми саһә – астрофизика, нанотехнолоҝийалар, бейнин өйрәнилмәси саһәләри үзрә вериләсидир. Тәлтифетмә мәрасими Нобел мүкафатларынын елан едилмәсиндән әввәл – сентйабр айында (биринҹи дәфә – 2008-ҹи илдә) кечириләсидир. Кавлинин дедийинә ҝөрә, йени мүкафат, өз тәдгигатлары илә дөнүш йарадан алимләрин ширникләндирмәсини сүрәтләндирмәк үчүндүр.\nНобелин вәсиййәтинин әдәбиййата аид бәнди дә дүзҝүн йозулмайыбдыр. Вәсиййәтә ҝөрә, әдәбиййат үзрә мүкафат алмагдан өтрү әсәрин «идеалист истигамәтли» олмасы бәседиҹи шәртдир. Бурада һәр һансы бәдии әдәбиййат һаггында һеч нә дейилмәйибдир. Дәгиг мәна дашыйан «идеалист истигамәтли» ифадә ону идеализм илә материализм арасындакы гаршыдурмайа аид етмәк нәтиҹәсиндә өз мүәййәнлийини итирмишдир.\nНобел ишҝүзар адам – практик иди вә онун заманындакы фәлсәфи бахышларын мүбаризәси ону гәтиййән марагландырмырды. О, идеализми практисизм илә тутушдурурду. Вәсиййәтдә сөз елми нәзәриййәләрин вә елми фантастиканын кағыз үзәриндә ифадә едилмәсиндән ҝедир, чүнки бунлар да, тәтбиги кәшфләрлә йанашы, бәшәриййәтин тәрәггисинә верилән төһфәдир.\nӘдәбиййат үзрә мүкафатларын һеч бири вәсиййәтә мүвафиг верилмәйибдир. Әксинә, Алберт Ейнштейн, ҹүзи әһәмиййәтли «фотоеффект» илә әлагәдар мүкафатландырылыбдыр, һалбуки она, үмуми нисбилик нәзәриййәсини йаратдығына ҝөрә әдәбиййат үзрә мүкафат верилмәли иди.\nНобел мүкафатлары комитәси тәрәфиндән едилән бәдии әдәбиййата аид әсәрләрин мүәллифләрини мүкафатландырмаг ҹәһди – Нобелин вәсиййәтинин бу ҹүр йанлыш йозулмасы узун мүддәт рийазиййатчылары бейнәлхалг мүкафатдан мәһрум едибдир, бахмайараг ки, мәһз бунларын әсәрләри йалныз «идеалист истигамәтли»дир! Әбәс йерә дейил ки, вәсиййәтдә айрыҹа олараг рийазиййатын ады чәкилмәйибдир.\nЈаранан вәзиййәти Торонтода (Канадада) Ҹ.Ч.Филдс тәрәфиндән 1932-ҹи илдә бәйан едилән «Рийазиййатда ән ҝөркәмли кәшфләрә ҝөрә бейнәлхалг медаллар» меморандуму гисмән тәнзимләйибдир. Бу тәклифи һәмин ил Сүрихдә (Исвеҹрәдә) кечирилән Бейнәлхалг рийазиййат конгреси гәбул едибдир (әфсуслар ки, меморандумун саһиби конгресә бир ай галмыш кечинибдир). Гәрара алыныбдыр ки, әсас етибарилә гоҹаман алимләрә верилән Нобел мүкафатларындан фәргли олараг Филдс мүкафаты ҝәнҹ (40 йашынадәк) алимләрә, өзү дә һәр ил йох, дөрд илдән бир, Бейнәлхалг рийазиййат конгресси кечирилән заман верилсин. Мүкафат, Филдс медалы вә 1500 Канада долларындан ибарәтдир. Мүкафатын бөйүк нүфуза малик олдуғу даһа ваҹиблидир – бу, демәкдир ки, һәмин лауреат өтән дөрд ил әрзиндә дүнйанын ән йахшы рийазийатчысы сайылыбдыр.\nБундан әлавә, 1982-ҹи илдә ҝөркәмли суоми («финн» русҹадыр) рийазиййатчысы Ролф Ҝерман Неванлининин адыны дашыйан йени бейнәлхалг мүкафат да ортайа чыхыб, бу мүкафатла информасийа нәзәриййәсинин рийазы аспектләри саһәсиндә наилиййәтләр әлдә етмиш ҝәнҹ алимләрин тәлтиф олунмасы гәрара алыныбдыр.\nВәсиййәтин ән дөзүлмәз әлә салынмасы исә 2000-ҹи илдә Бакыда «Ганлы Јанвар» төрәдән Михаил Горбачовун һәмин ил Нобел сүлһ мәкафаты илә тәлтиф олунмасыдыр. Бакы нефтинин һесабына топланмыш вәсаитдән верилән мүкафат бакылылары ҝүлләбаран едән гатилә чатыбдыр. «Милләтләр арасында достлуғу мөһкәмләтмәк» ишинә бундан даһа артыг төһфә верән намизәд тапылмайыб?\nБүтүн бунлар Нобелин вәсиййәтинә хәйанәтдир.\nНобел мүкафатлары ҝет-ҝедә һөрмәтдән дүшмәкдәдир. Бакынын нефти исә һәләлик түкәнмәйибдир. Азәрбайҹан Республикасынын Нефт Фонду ҝүнү бу ҝүн ән йүксәк сәвиййәдә йени елми мүкафат тәсис етмәйә гадирдир. Белә олсайды, бу мүкафатын дүнйада ән бөйүк нүфуз газанмасына үмид йаранарды.\n“Бактриан” журналы, №2,сентйабр,2008\n«Мән, Алфред Бернһард Нобел, фикирләшәрәк вә гәрарлашараг, өләнәҹән газанасы әмлакыма даир вәсиййәтими бунунла бәйан едирәм:\nМәндән галмыш бүтүн сатыласы варидат ашағыдакы гайдада тәгсим олмалыдыр. Бүтүн сәрмайә, вәсиләрим тәрәфиндән, зәманәт илә, етибарлы сахланылмайа верилмәлидир вә фонда чеврилмәлидир, бундан мәгсәд, һәр ил, әввәлки илләрдә бәшәриййәтә ән бөйүк хейир вермиш шәхсләри пул мүкафатлары илә тәлтиф етмәкдир.\nМүкафат фонду ашағыдакы шәкилдә пайланан беш бәрабәр һиссәйә бөлүнмәлидир: бир һиссәси – физика саһәсиндә ән мүһүм кәшф йа ихтира әмәл етмиш шәхсә, икинҹи һиссәси – кимйа саһәсиндә ән мүһүм тәкмилләшдирмәләрә наил олмуш йахуд кәшф әмәл етмиш шәхсә, үчүнҹү һиссәси – физиолоҝийа йа тәбабәт саһәсиндә ән мүһүм кәшф әмәл етмиш шәхсә, дөрдүнҹү һиссәси – идеалист истигамәтли ҝөркәмли әсәр йарадан шәхсә вә нәһайәт, бешинҹи һиссәси – милләтләр арасында достлуғу мөһкәмләтмәк, силаһлы гүввәләрин гаршыдурмасыны арадан галдырмаг йахуд ашағы салмаг, һабелә сүлһсевәр гүввәләр конгресләрини тәшкил етмәк йа да бунларын кечирилмәсинә йардым ҝөстәрмәк ишинә ән бөйүк төһфә вермиш шәхсә.\nФизика вә кимйа саһәсиндә мүкафатлар Исвеҹ Крал Елмләр Академийасы, физиолоҝийа вә тәбабәт саһәсиндә мүкафатлар Стокһолмдакы Каролин Институту, әдәбиййат саһәсиндә мүкафатлар Стокһолмдакы Исвеҹ Академийасы, нәһайәт, сүлһ мүкафаты норвеҹ стортингинин сечдийи беш үзвүндән ибарәт комитә тәрәфиндән верилмәлидир. Бу, ирадә изһарымдыр, вә мүкафатларын верилмәси лауреатын бу йа диҝәр милләтә мәнсубиййәтилә әлагәләндирилмәмәлидир, еләҹә дә мүкафатын мәбләғи бу йа диҝәр тәәбәлийә аидиййат илә мүәййәндирилмәмәлидир.\nБу, сон вә гәти вәсиййәтдир, гануни гүввәйә маликдир вә бүтүн әввәлки вәсиййәтләрими, әҝәр мән өләндән сонра үзә чыхарса, ләғв едир. Нәһайәт, ахырынҹы мүтләг тәләбим ондан ибарәтдир ки, вәфатым сәриштәли һәким тәрәфиндән бирмәналы тәйин едилсин вә анҹаг бундан сонра ҹәсәдим йандырылсын.\nПарис, 27 сентйабр 1895-ҹи ил.\nАлфред Бернһард Нобел»\n(Алман дилиндән тәрҹүмә едилмишдир).\nKərim Məmmədov — Elmi-tədqiqat işlərinin metodikası\nБахыш сайы: 696


Q=17	C=6	SS=0	LS=2	PS=8	DC=0	LC=0	SD=0	BS=3	G0=27	G1=24	G2=10	DLID=az_RU	BODY=Аллаһын хејирхаһлығы: О, үрәкләримизи дојдурур | Аллаһа јахынлашын\nҮЗ ГАБЫҒЫНДАКЫ МӨВЗУ Инсан өз динини нә үчүн јохламалыдыр?\nҮЗ ГАБЫҒЫНДАКЫ МӨВЗУ Пул мәсәләсиндә динә етибар етмәк олармы?\nҮЗ ГАБЫҒЫНДАКЫ МӨВЗУ Мүһарибә мәсәләсиндә динә етибар етмәк олармы?\nҮЗ ГАБЫҒЫНДАКЫ МӨВЗУ Әхлаг мәсәләсиндә динә етибар етмәк олармы?\nҮЗ ГАБЫҒЫНДАКЫ МӨВЗУ Етибар едә биләҹәјимиз дин вармы?\nKEYS TO FAMILY HAPPINESS Икинҹи никаһ: проблемләр вә һәлли јоллары\nDRAW CLOSE TO GOD О, үрәкләримизи дојдурур\nМҮГӘДДӘС КИТАБ ҺӘЈАТЛАРЫ ДӘЈИШИР «Даһа дүнјаны дәјишмәли олдуғуму дүшүнмүрәм»\nA CONVERSATION WITH A NEIGHBOR Аллаһ чәкдијимиз әзаблары ҝөрүр?\nНәјә ҝөрә сиз артыг өз дини олан инсанларын јанына ҝедирсиниз?\nҜөзәтчи гүлләси | ијул 2013\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Мјанма Нидерланд Норвеч Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол болгар га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Боливија) киконго кикујју килуба кинјаруанда кореја коса куангали латыш лингала малагаси маҹар нгабар нзема оромо папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nО, үрәкләримизи дојдурур\nҺәгигәтәнми, Аллаһ бизим гајғымыза галыр, јохса биз инсанларын һалы ону гәтијјән марагландырмыр? Мүгәддәс Китабын бу суала вердији ҹаваб бизә тәскинлик верир. Аллаһ, доғрудан да, бәшәр аиләсинин гајғысына галыр вә бизим хошбәхт өмүр сүрмәјимизи истәјир. Аллаһ-Таала һамыја, һәтта нашүкүрләрә белә Онун бол хејирхаһлығындан һәр ҝүн дадмаға имкан верир. Ҝәлин Аллаһын хидмәтчиси Павелин дедији сөзләрин үзәриндә дүшүнәк. (Һәвариләрин ишләри 14:16, 17 ајәләрини охујун.)\nО, ваһид һәгиги Аллаһа ибадәт етмәјән Листра шәһәринин сакинләринә мүраҹиәтиндә демишди: «[Аллаһ] кечмишдә һәр бир милләтә өз јолу илә ҝетмәјә изин вермишди. Һәрчәнд Өзү һаггында даима шәһадәт верирди: сизә јахшылыг едәрәк ҝөјдән јағыш јағдырыр, бәрәкәтли мөвсүмләр вә бол-бол гида верир, үрәјинизи шадлыгла дојдурурду». Павелин сөзләри онун динләјиҹиләри үчүн һансы мәнаны кәсб едирди?\nПавелин дедикләринин доғру олдуғуну ҝөрмәк үчүн Листра ҹамаатына һараса ҝетмәк лазым дејилди. Әкинчиликлә мәшғул олан бу инсанлар бол јағышлы вә мүнбит торпағы олан әразидә јашајырдылар. Лакин Павел онлара хатырлатды ки, бу јағышлар вә бәрәкәтли мөвсүмләр Јеһова Аллаһдандыр. Буна ҝөрә дә һәр дәфә торпагдан бол мәһсул јығанда вә ләзиз јемәкләр јејәндә Јеһованын хејирхаһлығындан дадмыш олурдулар.\nҺәвари Павелин Листра ҹамаатына дедији сөзләрдән Јеһова Аллаһ һаггында бир нечә ваҹиб дәрс өјрәнирик.\nЈеһова Аллаһ бизә ирадә азадлығы вериб. Јәгин, фикир вердиниз ки, Јеһова бүтүн бүтпәрәст халглара «өз јолу илә ҝетмәјә» изин вермишди. Мүгәддәс Китабы тәрҹүмә едәнләр үчүн бир вәсаитдә гејд олунур ки, бу ифадә «истәдикләри кими ҝетмәк», јахуд да «өзләринин ән дүзҝүн һесаб етдикләри кими давранмаг» мәнасыны да верә биләр. Јеһова һеч кәси Она ибадәт етмәјә мәҹбур етмир. О, бизә ирадә азадлығыны — һәјат јолумузу сечмәк габилијјәтини бәхш едиб (Ганунун тәкрары 30:19).\nЈеһова Аллаһ истәјир ки, биз Ону таныјаг. Һәвари изаһ етди ки, Аллаһ «Өзү һаггында даима шәһадәт верирди». Јухарыда гејд олунан вәсаитә әсасән, бу ифадәни «Аллаһ инсанлара неҹә Аллаһ олдуғуну ҝөстәрди» кими тәрҹүмә етмәк олар. Аллаһын хәлг етдији һәр шеј, Онун хејирхаһлығы, һикмәти, ҝүҹү вә мәһәббәти дә дахил олмагла, «ҝөзәҝөрүнмәз кејфијјәтләри» һагда парлаг шәкилдә шәһадәт верир (Ромалылара 1:20). Мүгәддәс Китабда исә Аллаһ Өзү һаггында даһа чох мәлумат ачыглајыр (2 Тимотејә 3:16, 17). Бүтүн бунлар Јеһова Аллаһын бизим Ону танымағымызы истәдијинә дәлаләт едир.\nАллаһ һамыја, һәтта нашүкүрләрә белә Онун бол хејирхаһлығындан һәр ҝүн дадмаға имкан верир\nЈеһова Аллаһ бизим хошбәхт олмағымызы истәјир. Павел демишди ки, Аллаһ бизә бол-бол гида верир, үрәјимизи шадлыгла дојдурур. Һәтта Јеһованы гәбул етмәјән ҝүнаһкарлар белә дојунҹа јемәк јејир вә һәјатдан мүәјјән мәнада севинҹ дујур. Лакин Аллаһ истәјир ки, биз һәгиги вә әбәди сүрән хошбәхтлијә говушаг. Бу јалныз Онун һаггында һәгигәти өјрәндијимиз вә өјрәндикләримизи һәјатымызда тәтбиг етдијимиз һалда мүмкүндүр (Мәзмур 144:15; Матта 5:3).\nБиз һамымыз һәр ҝүн Јеһованын хејирхаһлығыны дадырыг. Бизә бол рузи-бәрәкәт верән, үрәјимизи шадлыгла дојдуран Јараданымыза чох миннәтдарыг! Бу миннәтдарлығы неҹә ифадә едә биләҹәјиниз һагда нәјә ҝөрә өјрәнмәјәсиниз?\nМҮГӘДДӘС КИТАБДАН НӨВБӘТИ ФӘСИЛЛӘРИ ОХУЈУН\nҺәвариләрин ишләри 11—28\nијул 2013 | Динләрә етибар етмәк олармы?\nҜӨЗӘТЧИ ГҮЛЛӘСИ ијул 2013 | Динләрә етибар етмәк олармы?\nЈеһова сизи үрәкдән бағышлады\n«Бунлары... көрпәләрә ачдын»


Q=16	C=5	SS=1	LS=8	PS=2	DC=0	LC=0	SD=0	BS=1	G0=64	G1=40	G2=23	DLID=az_RU	BODY=Мәтта 26 | Онлајн Мүгәддәс Китаб | Јени дүнја тәрҹүмәси\nКаһинләр Исаја суи-гәсд гурурлар (1—5)\nГадын Исанын башына әтирли јағ төкүр (6—13)\nИсанын сонунҹу Пасхасы вә онун әлә верилмәси (14—25)\nАғанын шам јемәји (26—30)\nИса Бутрусун ону инкар едәҹәјини сөјләјир (31—35)\nИсанын Ҝетсемани бағында дуасы (36—46)\nИса һәбс едилир (47—56)\nИса Синедрион гаршысында (57—68)\nБутрус Исаны даныр (69—75)\n26 Иса бунлары дејиб гуртарандан сонра шаҝирдләринә сөјләди: 2 «Сиз билирсиниз ки, ики ҝүндән сонра Пасха бајрамыдыр,+ инсан Оғлу әлә верилиб дирәкдә едам едиләҹәк».+ 3 Бөјүк каһинләр вә халгын ағсаггаллары Гајафа+ адлы баш каһинин һәјәтиндә јығышдылар. 4 Онлар Исаны тутуб өлдүрмәк үчүн һијлә гурурдулар.+ 5 Амма дејирдиләр: «Бајрамда олмасын, јохса халг ајаға галхар». 6 Иса Бејтанијјәдә, ҹүзамлы Шимонун евиндә+ 7 сүфрәдә әјләшәркән бир гадын әлиндә габ* она јахынлашды. Габын ичиндә баһалы әтирли јағ варды. Гадын јағы Исанын башына төкмәјә башлады. 8 Шаҝирдләр буну ҝөрәндә әсәбиләшдиләр: «Бу бојда исрафчылыг олар? 9 Бу јағы баһа гијмәтә сатыб пулуну касыблара пајламаг оларды». 10 Бундан аҝаһ олан Иса деди: «Бу гыздан нә истәјирсиниз? О, мәним үчүн саваб иш ҝөрдү. 11 Касыблар һәмишә јаныныздадыр,+ мән исә һәмишә јанынызда олмајаҹағам.+ 12 О, јағы үстүмә төкмәклә мәни дәфнә һазырлады.+ 13 Инанын, мүждә дүнјанын һарасында тәблиғ олунса, бу гадынын ҝөрдүјү ишдән данышыб ону јад едәҹәкләр».+ 14 Онда он ики һәваридән бири, Јәһуда Искәрјут+ бөјүк каһинләрин јанына ҝедиб+ 15 деди: «Ону сизә тәслим етсәм, мәнә нә верәрсиниз?»+ Онлар Јәһудаја отуз ҝүмүш пул бојун олдулар.+ 16 О, һәмин вахтдан етибарән, Исаны әлә вермәк үчүн фүрсәт ахтармаға башлады. 17 Мајасыз чөрәк+ бајрамынын илк ҝүнү шаҝирдләр Исаја јахынлашыб дедиләр: «Сәнин үчүн Пасха јемәјини һарада һазырлајаг?»+ 18 О деди: «Шәһәрә ҝедиб филанкәси тапын вә она чатдырын ки, Устад белә дејир: “Вахтым јахынлашды. Пасха бајрамыны шаҝирдләримлә бирҝә сәнин евиндә кечирәҹәјәм”». 19 Шаҝирдләр һәр шеји Исанын дедији кими етдиләр вә Пасха үчүн һазырлыг ҝөрдүләр. 20 Ахшам дүшәндә+ Иса он ики шаҝирди илә сүфрәјә әјләшди.+ 21 Шам јемәји заманы Иса деди: «Буну билин ки, сизләрдән бири мәни сатаҹаг».+ 22 Шаҝирдләр буну ешидәндә бәрк кәдәрләндиләр вә бир-бир ондан сорушмаға башладылар: «Аға, бу мәнәм?» 23 Иса ҹаваб верди: «Мәнимлә бир габа чөрәк батыран мәни сатаҹаг.+ 24 Дүздүр, инсан Оғлу онун һаггында јазылдығы кими ҝедир, амма вај ону сатанын һалына!+ О адам дүнјаја һеч ҝәлмәсәјди, онун үчүн даһа јахшы оларды».+ 25 Ону сатмаға һазырлашан Јәһуда да сорушду: «Рабби*, бу мәнәм?» Иса она ҹаваб верди: «Буну өзүн дедин». 26 Онлар һәлә јемәк јејәркән Иса чөрәк ҝөтүрүб Аллаһа шүкүр етди вә чөрәји бөлүб+ шаҝирдләринә верди. Сонра деди: «Ҝөтүрүн, јејин. Бу, мәним бәдәними тәмсил едир».+ 27 О һәмчинин бир ҹам ҝөтүрүб Аллаһа шүкүр етди вә шаҝирдләрә вериб деди: «Бундан һамыныз ичин.+ 28 Бу, бир чохларынын ҝүнаһыны әфв етмәк үчүн+ ахыдылаҹаг ганымы,+ “әһд ганыны”+ тәмсил едир. 29 Буну билин ки, Атамын Падшаһлығында сизинлә бирликдә тәзә шәраб ичәҹәјим ҝүнә гәдәр дилимә әсла шәраб вурмајаҹағам».+ 30 Ахырда онлар мәдһ нәғмәләри* охујуб Зејтун дағына јолландылар.+ 31 Иса онлара деди: «Бу ҝеҹә һамыныз мәндән үз дөндәрәҹәксиниз. Чүнки јазылыб: “Чобаны вураҹағам, гојунлар пәрән-пәрән олаҹаг”.+ 32 Амма дириләндән сонра мән сизин габағынызҹа Ҹәлиләјә ҝедәҹәјәм».+ 33 Бутрус деди: «Һамы сәндән үз дөндәрсә дә, мән өмрүмдә сәндән үз дөндәрмәрәм!»+ 34 Иса она деди: «Буну бил ки, бу ҝеҹә, хоруз банламаздан әввәл сән үч дәфә мәни данаҹагсан».+ 35 Бутрус јенә деди: «Сәнинлә бирҝә өлмәк лазым ҝәлсә белә, сәни данмарам».+ О бири шаҝирдләр дә ејни шеји дејирдиләр. 36 Сонра Иса шаҝирдләри илә бирликдә Ҝетсемани адланан јерә ҝәлди+ вә онлара деди: «Сиз бурада отурун, мән исә ҝедим дуа едим».+ 37 Иса Бутрусу вә Зәбәдинин ики оғлуну өзү илә ҝөтүрдү. О, бәрк кәдәрләнди, дәрин изтираб кечирди.+ 38 Сонра онлара деди: «Кәдәрим һәдсиздир, дөзүлмәздир. Сиз бурада дурун, мәнимлә бирҝә ојаг галын».+ 39 Өзү исә бир аз ирәли ҝедиб үзүстә јерә гапанды вә дуа етмәјә башлады:+ «Ата, әҝәр мүмкүнсә, бу ҹамы*+ мәндән кәнар ет. Фәгәт гој мән истәјән кими јох, Сән истәјән кими олсун».+ 40 Иса шаҝирдләринин јанына гајыданда ҝөрдү ки, онлар јатыблар. О, Бутруса деди: «Мәҝәр мәнимлә бирҹә саат да ојаг гала билмәздиниз?+ 41 Сајыг олун+ вә даима дуа един ки,+ ҝүнаһа јол вермәјәсиниз.+ Бәли, руһ* шөвглү, ҹисим* исә зәифдир».+ 42 Иса тәзәдән онлардан узаглашыб дуа етмәјә башлады: «Ата, әҝәр бу ҹамдан ичмәмәјим, онун мәндән јан кечмәси мүмкүн дејилсә, гој Сән истәјән кими олсун».+ 43 Шаҝирдләрин исә ҝөзләри бағланырды. Иса гајыданда ҝөрдү ки, онлар јатырлар. 44 Иса јенә онлары гојуб узаглашды, үчүнҹү дәфә дә ејни сөзләрлә дуа етди. 45 Сонра о, шаҝирдләринин јанына ҝәлиб деди: «Белә бир вахтда сиз јатыб динҹәлирсиниз?! Инсан Оғлунун ҝүнаһлыларын әлинә вериләҹәји саат јетишди. 46 Дурун ҝедәк. Хаин јахынлашыр». 47 Иса сөзүнү гуртармамыш он ики һәваридән бири олан Јәһуда бөјүк каһинләрин вә халгын ағсаггалларынын ҝөндәрдији бөјүк бир издиһамла ора ҝәлди. Онлар гылынҹ вә дәјәнәклә силаһланмышдылар.+ 48 Хаин онлара демишди: «Кими өпсәм, Иса одур. Ону тутарсыныз». 49 О, дүз Исаја јахынлашыб: «Салам, Рабби!» — деди вә ону нәвазишлә өпдү. 50 Амма Иса она деди: «Сән бурада нә ҝәзирсән?»+ Бу заман Исаја јахынлашыб ону тутдулар. 51 Бу дәм Иса илә оланлардан бири гылынҹыны чәкди вә вуруб баш каһинин нөкәринин гулағыны кәсди.+ 52 Иса она деди: «Гылынҹыны гајтар гој гынына.+ Гылынҹ ҝөтүрән һәр кәс гылынҹдан өләҹәк.+ 53 Јохса елә билирсән, мән Атама јалвара билмәрәм ки, елә бу дәгигә көмәјимә минләрлә* мәләк ҝөндәрсин?+ 54 Бәс онда Мүгәддәс Јазылар неҹә јеринә јетәр? Ахы орада јазылыб ки, һәр шеј мәһз бу ҹүр олмалыдыр». 55 Сонра Иса үзүнү издиһама тутуб деди: «Мәҝәр мән гулдурам ки, мәни тутмаг үчүн үстүмә гылынҹ вә дәјәнәклә ҝәлмисиниз? Һәр ҝүн мәбәддә отуруб вәз едәндә+ мәни һәбс етмирдиниз.+ 56 Лакин бүтүн бунлар пејғәмбәрләрин сөзләри јеринә јетсин дејә, баш верир».+ Онда шаҝирдләрин һамысы ону гојуб гачды.+ 57 Исаны һәбс едәнләр ону баш каһин Гајафанын+ јанына ҝәтирдиләр. Мирзәләр вә ағсаггаллар да бура топлашмышдылар.+ 58 Бутрус бир гәдәр аралыдан Исанын далынҹа ҝәлирди. О, баш каһинин һәјәтинә чатды, ичәри ҝириб гуллугчуларла отурду вә бу ишин нә илә гуртараҹағыны ҝөзләмәјә башлады.+ 59 Бу вахт бөјүк каһинләр вә бүтүн Синедрион* Исаны өлүмә мәһкум етмәк үчүн бөһтан* ахтарырды,+ 60 лакин тапа билмирди, һалбуки чохлу јаланчы шаһид ҝәлирди.+ Нәһајәт, ики нәфәр ҝәлиб 61 деди: «Бу адам дејирди: “Мән Аллаһын мәбәдини јыхыб үч ҝүнә тикәрәм”».+ 62 Онда баш каһин ајаға галхыб Исадан сорушду: «Нијә ҹаваб вермирсән? Ешидирсән, әлејһинә нәләр данышырлар?»+ 63 Иса сусурду.+ Баш каһин она деди: «Сәни вар олан Аллаһа анд верирәм, сөјлә, Аллаһын Оғлу Мәсиһ сәнсән?»+ 64 Иса ҹаваб верди: «Еләдир ки вар. Ешидин вә аҝаһ олун, бундан сонра сиз инсан Оғлунун+ Гүдрәтлинин сағында отурдуғуну+ вә ҝөјүн булудлары үзәриндә ҝәлдијини ҝөрәҹәксиниз».+ 65 Онда баш каһин јахасыны ҹырыб деди: «О күфр деди! Даһа шаһидләр нәјимизә ҝәрәкдир? Индиҹә өз гулағынызла онун ағзындан күфр ешитдиниз. 66 Һә, нә дејирсиниз?» Онлар дедиләр: «О өлмәлидир».+ 67 Сонра Исанын үзүнә түпүрүб+ ону јумругламаға башладылар.+ Бәзиләри онун үзүнә шиллә чәкиб+ 68 дејирди: «Еј, Мәсиһ! Пејғәмбәр дејилсән, де ҝөрәк сәни ким вурду?» 69 Бу заман Бутрус һәјәтдә отурмушду. Бир гарабаш она јахынлашыб деди: «Сән дә бу ҹәлиләли Иса илә бир јердә идин!»+ 70 Бутрус исә һамынын гаршысында инкар етмәјә башлады: «Сән нә данышырсан?! Мәним һеч нәдән хәбәрим јохдур». 71 Бутрус ҝириш гапысына ҝәлдикдә башга бир гарабаш ону таныды вә орадакылара деди: «Бу адам да нәсрани Иса илә бирликдә иди».+ 72 О, јенә дә анд ичиб данмаға башлады: «Мән о адамы танымырам!» 73 Бир аздан орадакылар Бутруса јахынлашыб дедиләр: «Бәс неҹә, сән дә онун адамларындансан. Ләһҹәндән дә билинир». 74 Бутрус өзүнә ләнәт јағдырыб анд-аман едирди ки, Исаны танымыр. Һәмин андаҹа хоруз банлады. 75 Исанын «хоруз банламаздан әввәл сән мәни үч дәфә данаҹагсан»+ сөзләри Бутрусун јадына дүшдү вә о чөлә чыхыб һөнкүр-һөнкүр ағлады.\n^ Һәрфән: алабастер габы. Лүғәтә бах.\n^ Һәрфән: он ики леҝиондан чох. Леҝион гәдим Ромада гошун һиссәси иди. Бир леҝион тәхминән 4000—6000 әсҝәрдән ибарәт иди.\n^ Јахуд јалан шәһадәт.